qundao/data-zh-poetry huggingface dataset:
舟中望衡岳
作者：朱清远
朝代：清

万朵金芙蓉，璀璨破空见。瑰奇魏夫人，阴阳态千变。欻登天柱峰，三湘俯匹练。篷窗隐几卧，飞行疾于电。忽闻欸乃声，梦觉目犹眩。一瓯君山茶，从容望九面。
西湖夕泛
作者：朱清远
朝代：清

跳珠滴露雨初停，为爱宵凉泛小舲。青柳袅风丝细细，白莲扶月玉亭亭。依微烟抹山坳树，散碎镫摇水面萤。诗就长吟殊自得，游鱼几队出波听。
斋联
作者：朱溦
朝代：清
体裁：联

才能济变何须位；学不宜民枉有官。
沛中怀古
作者：朱滋年
朝代：清
体裁：七言律诗

鸿鹄群飞天地秋，关中老父尽归刘。谁知仗剑收秦鹿，竟以分羹激楚猴。大泽曾闻中夜泣，新丰爱作故乡游。雉姁一出英雄死，风起歌台万里愁。
送李南溟同年归滇中
作者：朱滋年
朝代：清
体裁：五言律诗

骇浪飞铜弩，攒峰斗碧鸡。地从庄蹻略，家在益州西。远道慎行李，秋风方鼓鼙。归时清瘴疠，销甲事春犁。
金陵怀古
作者：朱滋泽
朝代：清

豫王天马奋南辕，四镇降旗昼夕翻。王气销沈歌《燕子》，阉群颠倒醉龙孙。衣冠已葬梅花冢，羽檄犹污粉黛痕。萧瑟孝陵秋草遍，西风日暮冷哀猿。
题自画红梅
作者：朱满娘
朝代：清

一枝红绽傍墙阴，疑是绛衣仙子临。莫说桃花偏命薄，多缘霜雪未能禁。
惠山秋夜
作者：朱澜
朝代：清

大道本廖廓，至人体虚空。因兹白云意，来卧烟霞中。境静无纤尘，籁绝惟天风。湖月激夜明，霜气催秋丛。山荒闭洞壑，瘦鹤鸣寒松。到此悔利名，役役真牢笼。
渔家傲·留别
作者：朱澜
朝代：清

极目平山秋色远，荒碑欹侧红亭断。人语夕阳波影乱。尊休权，解鞍又把征衫换。浪迹年年直汗漫。相思一水蒹葭岸。钓的鲤鱼长尺半。空浩叹，孤城画角明星烂。
田家诗二首·其一
作者：朱炜
朝代：清
体裁：古风

回冈带林薄，下有溪流通。缘溪粗结构，数家宅其中。炊烟散榆柳，犬吠闻村舂。花开识岁首，叶落知秋冬。敛性谢物役，矢念祈年丰。年丰那可必，殚我人为功。
田家诗二首·其二
作者：朱炜
朝代：清
体裁：古风

百谷亦以获，旨蓄东园屯。旭日照场圃，悠然散鸡豚。余粒食鸟雀，时至阶前喧。所愿良已足，已矣将谁论。
独桑鼓歌
作者：朱炳清
朝代：清

奇渥温氏国祚销，赤眉铜马如猬毛。寿辉文俊相继没，士诚友谅争咆哮。陈氏沔阳渔人子，比似张氏尤虎视。太平城陷攻南昌，连舟纵战纷弓矢。刘项不知谁得鹿，此鼓逢逢声未死。日月并行明主来，俊杰搜罗文武材。龙蟠虎踞形胜定，帝业乃自金陵开。筑墙必高储粟广，渡江叱咤生风雷。维方与胡皆归附，至诚相与谁疑猜。陈氏战舰犹敢拒，蚁聚蜂屯血漂杵。采石矶边鹅鹳军，鄱阳湖上熊罴旅。螟蝗既死留蝮蜪，一叶扁舟匿烟渚。沙虫猿鹤军不归，独留此鼓归真主。沧桑转瞬年代更，饥鼪窜迹尘纵横。莲界深藏留旧物，以桴击之犹哀鸣。月落空山发凄啸，烟寒古寺埋精英。鬼物总呵烦守护，祇恐仍引刀兵声。镂金制床水晶漏，豪华召祸天不宥。衅血斓斑此鼓存，阅尽兴亡谁共寿。陈仓石鼓太庙前，诸葛铜鼓栈道边。彼则遵法此垂戒，常伴沙衲年复年。或谓此鼓本属东吴物，赤壁大战声阗阗。岂知代远年湮不可考，莫若明初所得传无愆。败皮敝网皆有用，此鼓精蓝共清供。茫茫古物人推尊，荒榛铜狄知谁重。夜深风雨来灵魂，啾啾疑是啼黄昏。围一丈余高三丈，金粟古刹藏山门。摩挲片刻游山顶，松声又作凉涛喧。
上房后院双桂
作者：朱煌
朝代：清

丹桂双双手自培，深根茂叶趁春栽。十年应作百年计，好咏菁莪乐育材。
上房院梧桐
作者：朱煌
朝代：清

手植梧桐树，经今已六年。会看高百尺，萋菶满阶前。
上石飞岭
作者：朱煌
朝代：清

岭路迢迢接翠微，扪萝直上近斜晖。谁言顽石无知物，乘得风云也奋飞。
东园即事
作者：朱煌
朝代：清

小坐东园里，闲将物理敲。莺鸣争选树，鸠拙静安巢。献媚红花艳，含芳绿竹苞。妍媸原有定，俗虑好轻抛。
九日登高望逆夷帆影
作者：朱煌
朝代：清

重阳佳节枕戈矛，瞭望高登最上头。不断玉山环四面，无边瀛海豁双眸。全无商舶冲鲸浪，剩有蛮烟起蜃楼。伫看灵胥涌盛怒，肃清洋面覆夷舟。
乡征有感
作者：朱煌
朝代：清

五日来回自楚门，清晨直至月黄昏。短亭去去长亭到，红帽呵呵黑帽喧。海渡风来白浪亟，山颠雨过黑云奔。何年脱却追呼吏，洗尽尘嚣返故园。
仙峰庵屋内大树
作者：朱煌
朝代：清

举头天外几千年，历劫风霜不变迁。消尽人间烟火气，不成栋梁便成仙。
出山
作者：朱煌
朝代：清

山路崎岖险且危，此行才得化为夷。谁知海水波澜阔，比较山岩险更奇。
和友人王珊樵诸生《送春》元韵
作者：朱煌
朝代：清

东来春色复东流，谁倩春光上客舟。风月有情同饮恨，莺花无语顿生愁。离亭到处长兼短，别绪牵来夏更秋。莫道春心终不转，寒梅枝上信长留。
和洪蔗农广文即步元韵
作者：朱煌
朝代：清

春酿好将嘉客招，樽前笑语仰高标。一番真味如醇酒，千顷洪波似早潮。清白家声光简册，渊源心术契箪瓢。广文岂是官常冷，头上冰衔凛一条。诗格直如太瘦生，瑶章真似吐琼英。新蕖出水天然秀，皎月当空分外明。古道照人惟雅意，周行示我更深情。春风到处无遐迩，不独平昌著令名。
和洪蔗农广文即步元韵·其一
作者：朱煌
朝代：清

春酿好将嘉客招，樽前笑语仰高标。一番真味如醇酒，千顷洪波似早潮。清白家声光简册，渊源心术契箪瓢。广文岂是官常冷，头上冰衔凛一条。
和洪蔗农广文即步元韵·其二
作者：朱煌
朝代：清

诗格直如太瘦生，瑶章真似吐琼英。新蕖出水天然秀，皎月当空分外明。古道照人惟雅意，周行示我更深情。春风到处无遐迩，不独平昌著令名。
塘工即事
作者：朱煌
朝代：清

廿家坦水御风潮，坦石应须廿万条。纵有点金成石手，焉能点化在崇朝。移山填海海偏深，精卫常凭匪石心。前日点金成石手，可能点石更成金。
塘工即事·其一
作者：朱煌
朝代：清

廿家坦水御风潮，坦石应须廿万条。纵有点金成石手，焉能点化在崇朝。
塘工即事·其二
作者：朱煌
朝代：清

移山填海海偏深，精卫常凭匪石心。前日点金成石手，可能点石更成金。
宿堂上领古寺
作者：朱煌
朝代：清

古寺山巅路不平，劳人到此已三更。夜深渐觉神才静，地僻从教梦亦清。小憩自然捐俗虑，少闲便是学长生。尘缘自此浑忘却，又听晨鸡唤早行。
宿马石埠
作者：朱煌
朝代：清

岂真驿马照前程，鞅掌风尘尽日行。野店荒村才小息，晨鸡又听唤声声。
小平园观杜鹃花
作者：朱煌
朝代：清

小园晴日暖如烘，满树花开烂漫红。谁谓杜鹃啼不止，春来也会笑东风。
山行
作者：朱煌
朝代：清

山行终日少人烟，乱石砑䂘一径穿。九折羊肠盘雪岭，半空鸟道插云巅。每逢路转石偏峭，突遇峰回崖更悬。不历世途危险处，那能平步上青天。
平夷即事
作者：朱煌
朝代：清

盛世车书同，治绩真缵禹。海水不扬波，海外仰仁宇。贡使络绎来，四夷皆镇抚。竟有英逆夷，甘心逞跋扈。性本类犬羊，不入华人谱。毒计制米囊，毒人入脏腑。吸食即伤生，诡谋如妖蛊。我用我法严，未将夷罪数。谁知红毛奴，猝将舟山取。我朝覆载宽，犹许通商贾。彼自外生成，漫思斗楼橹。小丑竟跳梁，蠢动如蚁聚。居民惊且逃，纷纷去乡土。还定兼招徕，安危靠大府。战守皆无虞，允作浙民主。安集遍武林，足蹈更手舞。义勇起城乡，支更愿挨户。火轮时窥探，我民自按部。即有汉奸民，亦多膏我斧。四明竟鲸吞，定镇亦不吐。占据三四城，生民多愁苦。庙算定神机，天子赫斯怒。震警发天威，予曰有御侮。命将慎凭轩，整军遣宰辅。六师皆奋扬，军书日旁午。偕作竞同仇，渊渊听伐鼓。勇士如熊罴，骁将如虓虎。纪律甚严明，整齐肃步武。拉朽若严霜，苏困同时雨。但恐寇操舟，海上作强虏。得势即进攻，失势即登橹。如何捣其巢，舟师严束伍。船须大小兼，气当一再鼓。矢石既兼施，火攻力更努。洋面可穷追，口门更防堵。陆路整戈矛，水师奋弓弩。火炮若雷霆，火箭如飞羽。夷舟力不支，俨如鱼游釜。夷匪皆成擒，夷首可就俯。战功铭鼎钟，名可同吉甫。帷幄运全筹，中流作砥柱。横扫四海氛，海疆可撑拄。八蛮皆循规，九夷亦蹈距。泽国庆安澜，华夷颂恩溥。太平奏凯歌，琴瑟鸣搏拊。献俘告武成，甲胄换黻黼。更须振海防，烽堠严灯炷。船破及时修，兵缺及时补。刁斗既森森，镇将亦俣俣。有备终无虞，中华更扬诩。
感怀
作者：朱煌
朝代：清

脱却红尘二十年，不谈清净不修仙。只因身负千斤重，必使心同百炼坚。搏兔当如擒虎力，割鸡须悟解牛篇。年来只是风尘吏，尚幸胸中无俗缘。
有感
作者：朱煌
朝代：清

山下出泉水，几经遭坎坷。但能流不息，终得到江河。
海口防堵又兼乡征并查罂粟花
作者：朱煌
朝代：清

宦海无如俗吏忙，肩舆周历四乡仓。追呼已竭风尘力，近又新添查米囊。作吏尤难是海疆，海门日日枕戈防。儒生岂解孙吴略，但效男儿意气强。
海口防堵又兼乡征并查罂粟花·其一
作者：朱煌
朝代：清

宦海无如俗吏忙，肩舆周历四乡仓。追呼已竭风尘力，近又新添查米囊。
海口防堵又兼乡征并查罂粟花·其二
作者：朱煌
朝代：清

作吏尤难是海疆，海门日日枕戈防。儒生岂解孙吴略，但效男儿意气强。
深浦因风阻渡回署肩舆内口占
作者：朱煌
朝代：清

招招舟子竟喧哗，野渡呼来趁晚霞。倏忽鲸波惊叠起，须臾蜃气警横斜。月姊已看光有耀，风姨更鼓浪无涯。料想巨川应可济，明朝定卜上仙槎。
玉环署中红桃甚多水沟边忽生白桃花一株因成七律
作者：朱煌
朝代：清

桃天紧接杏花天，烂漫枝头一色鲜。忽有白花羞献媚，耻随红粉共争妍。始华即已超凡卉，结实应须历几年。会待瑶池成熟日，定当饱食快游仙。
自高邮州至清江遇顺风
作者：朱煌
朝代：清

幸得天心顺，乘风破浪行。蒲帆张幅幅，茅屋过程程。才发高邮驿，旋看宝应城。清江明日早，伫望到神京。
花台牡丹盛开八朵
作者：朱煌
朝代：清

国色天香八朵开，居然八座上春台。同荷并列非凡艳，与竹为邻绝俗埃。
观潮
作者：朱煌
朝代：清

伍子飞涛怒似雷，三千铁弩射难回。倒翻玉海连天涌，横卷银山匝地来。坦石斜铺资抵御，鳞塘叠砌虑倾颓。潮神自是怜民命，肯使桑田变水隈。
过大峰岭
作者：朱煌
朝代：清

万仞峰头顶上看，天梯石磴接层峦。行到半山风飒飒，更愁高处不胜寒。
过樟树岭
作者：朱煌
朝代：清

上石亭过岭路遥，肩舆直上望尧尧。多年樟树今何在，只有长空岭一条。
过石佛岭
作者：朱煌
朝代：清

石佛高盘万仞山，昙花现处照溪湾。纵然色相空中现，只在非空非色间。
遂昌
作者：朱煌
朝代：清

山城如斗只区区，南北东西分四隅。谷听书声吟雪夜，峰成文笔插云衢。寿光宫里传仙迹，君子丛边聚宿儒。伫望幞头䃪上岸，文明早应世唐虞。
遂昌
作者：朱煌
朝代：清
体裁：七言律诗

山城如斗只区区，南北东西分四隅。谷听书声吟雪夜，峰成文笔插云衢。寿光宫里传仙迹，君子丛边聚宿儒。伫望幞头坛上岸，文明早应世唐虞。
遂昌卸任
作者：朱煌
朝代：清

宰兼抚字与催租，官最难当父母呼。试问七年行政处，可能一事称心无？
遂昌卸任只将兰花带赴湘湖，其余杂花概交后任，口占四句不入交册，亦所谓旧管新收开除实在云尔
作者：朱煌
朝代：清

旧管竹竿仍万个，新栽桂树已三根。开除荤素兰花去，尚有梅庄插满盆。
钱塘舟次忆友人张鉴溪即用杜子美《春日怀李白》韵兼袭其句
作者：朱煌
朝代：清

家世明经术，高才早轶群。学能探列宿，试辄冠诸军。滹水堤头草，之江岸上云。可能重捧袂，把酒更谈文。
钱塘舟次忆友人张鉴溪即用杜子美《春日怀李白》韵兼袭其句·其一
作者：朱煌
朝代：清
体裁：五言绝句

何处晨钟动，清音下界庭。迷途应欲转，多少梦魂醒。
钱江舟中怀友人刘介庵明经
作者：朱煌
朝代：清

与君同气复同声，一见论交定一生。谈到五更犹剪烛，送还半路更班荆。相思几度凭鱼雁，阔别频年换蟀庚。最是西湖风味好，可能买棹向南行。
题友人孙笠亭小照
作者：朱煌
朝代：清

兴来随意涉烟波，偶把渔竿学志和。午日才炎须戴笠，祫衣新制不须蓑。桃花岸上红霞灿，杨柳溪边绿荫多。洞口仙源何处觅，但闻樵子唱渔歌。
临江仙·秋柳
作者：朱玙
朝代：清

金缕抛残镇掩门。轻烟淡淡黄昏。几行秋色满江村。陌头人去，惆怅欲销魂。细雨夕阳飞客燕，萧疏犹忆曲江滨。荣枯何必问前因。春风转瞬，依旧绿丝新。
减字木兰花·晚香玉
作者：朱玙
朝代：清
体裁：词

形同小玉。月下含葩香不俗。曲院深藏。袭袭清芬送晚凉。淡妆低舞。美人昨夜来元圃。脂粉何施。犹恐铅华污妙姿。
减字木兰花·病中偶成
作者：朱玙
朝代：清
体裁：词

木樨香满。花影一帘题句懒。瘦骨堪怜。伏枕恹恹夜废眠。乡愁离绪。病里情怀添几许。怕耽残荷。滴沥秋声细雨多。
南歌子·春日怀人
作者：朱玙
朝代：清
体裁：词

细雨开新霁，春风送暖寒。画楼徒倚思漫漫。正是怀人时候、杏花天。
子夜歌·夏闺回文
作者：朱玙
朝代：清

碧荷香透纱窗北。北窗纱透香荷碧。清露比珠明。明珠比露清。竹穿萤灿绿。绿灿萤穿竹。纤月映疏帘。帘疏映月纤。
昭君怨·题娟红女史题壁诗后
作者：朱玙
朝代：清

已去青衣江畔。剑外乡云望断。旅舍暗伤神。柳眉嚬。堪叹才多命薄。此日恨凭谁托。题壁欲销魂。半啼痕。
极相思·前题
作者：朱玙
朝代：清
体裁：词

小莲香满屏帷。寒重软帘垂。吟窗独倚，红炉自拥，此意谁知。欲寄鱼函情脉脉，擘花笺、下笔还迟。休言别恨，莫书憔悴，只写相思。
武陵春·夹竹桃
作者：朱玙
朝代：清
体裁：词

窗外横斜摇倩影，红雨态娟娟。分得潇湘翠色妍。含笑报平安。露井清华红浅晕，无语自嫣然。几度春风看未阑。开过菊花天。
浣溪沙·春日书怀
作者：朱玙
朝代：清
体裁：词

小阁晴窗烟篆轻。檐前海燕弄新声。倚栏无语自含情。杨柳初垂逢社日，杏花欲放近清明。思乡可奈又愁生。
浪淘沙·水仙
作者：朱玙
朝代：清

翠带恁横斜。冷艳清葩。淩波仙子自堪誇。品格孤高谁可伴，只许梅花。潇洒淡烟遮。洗净铅华。前身应是水为家。石钵新裁香有韵，移向窗纱。
浪淘沙·莲蓬人
作者：朱玙
朝代：清
体裁：词

绰约旧丰神。香远留芬。偶来游戏作渔人。独立亭亭应解语，不染微尘。巧制绿衣新。露靥烟颦。苦心一缕为何因。洛浦风姿君子品，早证前身。
点绛唇·寄外
作者：朱玙
朝代：清
体裁：词

篱菊初黄，匆匆分手秋将暮。别情几度。怅望京华路。又恐成名，翻把归期误。愁无数。花阴闲步。密向姮娥诉。
琴调相思引·寄外
作者：朱玙
朝代：清
体裁：词

纸阁闲吟兴颇幽。无端鞭影去齐州。一年三度，别绪上心头。独坐绿窗情默默，黄梅初放暖香浮。消寒时候，更觉动离愁。
菩萨蛮·小窗即事
作者：朱玙
朝代：清
体裁：词

纱窗隐隐花如织。重重翠盖新荷碧。玩月上帘钩。陡生无限愁。玉炉香篆熄。隔院蛙鸣急。蕉影满雕栏。红闺人未眠。
踏莎行·题青筠轩遗稿
作者：朱玙
朝代：清
体裁：词

汶水情深，皖江恨隔。频年海右长为客。飘零旅况不堪陈，秋风秋雨愁如织。滴露研朱，临池飞白。机声灯影纱窗碧。一编赖有故人藏，青筠此日传遗集。
连理枝·谢张霞城太夫人惠并蒂莲菊花
作者：朱玙
朝代：清
体裁：词

帘卷西风静。乍见花枝并。斜月窥丛，香霏四照，偏多清景。似素娥青女、斗寒时，弄翩翩双影。遥想东篱境。霜满尘氛屏。晚节弥芬，祥徵益寿，水分甘井。羡范村佳种、冠秋芳，任君身管领。
鬲溪梅令·柏芳阁赏梅
作者：朱玙
朝代：清
体裁：词

缀成碎玉景天然。态娟娟。当日寿阳宫里、早春天。点点受人怜。半含半放露华鲜。月争妍。更助诗人清兴、擘花笺。雅集草堂前。
史梦兰继室田太夫人九十大寿
作者：朱玠人
朝代：清
体裁：联

令子如欧公，正晖永三千，荻画成书凭报答；高年媲荀母，待筹添十稔，莱衣献舞庆期颐。
二赋堂
作者：朱珔
朝代：清
体裁：联

胜迹别嘉鱼，何须订异箴讹，但借江山摅感慨；豪情传梦鹤，偶尔吟风弄月，毋将赋咏概生平。
关帝庙联
作者：朱珔
朝代：清
体裁：联

帝爽有昭明，当朝谥号增崇，奉戴仪同文庙肃；神功无代谢，亘古河山作镇，灵长运过蒋侯奇。
同善堂联
作者：朱珔
朝代：清
体裁：联

同德即同心，从教救病嘘枯，体天意好生而布惠；善终如善始，愿得提纲挈领，遵圣言思永以图功。
培风阁联
作者：朱珔
朝代：清
体裁：联

仿君子懋修，志无怠，功无荒，箴游观所其无逸；求古人陈迹，经有程，史有课，譬稼穑乃亦有秋。
山中杂诗
作者：朱珔
朝代：清

螺鬟何窈窕，晓雾遮其容。如见李夫人，深坐绡帐中。又若腾骏马，蹴踏迷风騣。真面自可寻，毋畏群阴攻。天光夙变幻，顷刻朝暾红。目翳亦豁然，了了金芙蓉。西冈宛而曲，东冈平且高。白云常往还，相顾不敢骄。世人卑视之，终莫伤岧峣。况有竹树森，清风被林皋。昔年颇荒秽，顿诛三重茅。欲酹酒一尊，以贺兹丘遭。儿宽昔带经，近与田舍依。吁嗟巾阛子，弄墨争几希。我本识字农，喜课桑叶肥。间间历阡陌，界画如僧衣。吟哦适其天，白鸟时自飞。夕阳刚下岭，牛背驮人归。
山中杂诗·其一
作者：朱珔
朝代：清

螺鬟何窈窕，晓雾遮其容。如见李夫人，深坐绡帐中。又若腾骏马，蹴踏迷风騣。真面自可寻，毋畏群阴攻。天光夙变幻，顷刻朝暾红。目翳亦豁然，了了金芙蓉。
山中杂诗·其三
作者：朱珔
朝代：清

儿宽昔带经，近与田舍依。吁嗟巾阛子，弄墨争几希。我本识字农，喜课桑叶肥。间间历阡陌，界画如僧衣。吟哦适其天，白鸟时自飞。夕阳刚下岭，牛背驮人归。
山中杂诗·其二
作者：朱珔
朝代：清

西冈宛而曲，东冈平且高。白云常往还，相顾不敢骄。世人卑视之，终莫伤岧峣。况有竹树森，清风被林皋。昔年颇荒秽，顿诛三重茅。欲酹酒一尊，以贺兹丘遭。
志勤堂联
作者：朱珔
朝代：清
体裁：联

士所尚在志，行远登高，万里鹏程关学问；业必精于勤，博闻强识，三余蛾术惜光阴。
挽周天爵母联
作者：朱珔
朝代：清
体裁：联

珈服宠荣多，上寿始教归蕊府；墨缞军旅亟，中途犹许泣萱帏。
挽顾莼联
作者：朱珔
朝代：清
体裁：联

魏阙鉴诚衷，建议词臣追汲黯；滇池施善教，酬恩祀典泣侯芭。
救生船局联
作者：朱珔
朝代：清
体裁：联

博爱之谓仁，当知拯难扶颠，恺恻常同施补救；见险而能止，但愿风帆浪舶，仓皇转得报平安。
朱氏宗祠联
作者：朱珔
朝代：清
体裁：联

茶院溯遥宗，传三十世有奇，闾巷相联，敦仁敦让；李村邻旧宅，阅百千年无替，岁时并集，奉醴奉盛。
朱氏宗祠联
作者：朱珔
朝代：清
体裁：联

迁移自吴歙婺而来，氏族清嘉，斯地奠安称梓里；裔嗣逾宋元明以后，诗书启佑，几人腾翥咏梧冈。
朱氏支祠联
作者：朱珔
朝代：清
体裁：联

春有心于露，秋有心于霜，遵戴记遗规，钦崇典祀；父之贵者慈，子之贵者孝，式文公懿训，笃念伦常。
朱氏支祠联
作者：朱珔
朝代：清
体裁：联

追古寮六世迁居，中越十传，森出乔支绵绪久；历昭代两朝构宇，后垂千祀，蔚成盛族绾纶多。
朱熹木主联
作者：朱珔
朝代：清
体裁：联

删定赞修，直千古同功，较汉唐训诂诸儒，仰高山而倍切；德性问学，原两端并举，任陆王纷纭异说，撼大树以何能。
次韵陶宫保偕同人登东海云台山之作
作者：朱珔
朝代：清

夙闻海上郁洲胜，呼吸真能通帝台。三岛有人同望去，九峰何日果飞来。嵯峨叠磴云中屩，澒洞回潮地底雷。一自岘山临叔子，横挥椽笔亦雄哉。历历星辰恍可扪，群峦拱侍作儿孙。循图古每侨青冀，揽景天难辨旦昏。骈顶之间谁立极，亶洲以外此为门。崎岖莫畏邛崃坂，报国心同叱驭尊。
次韵陶宫保偕同人登东海云台山之作·其一
作者：朱珔
朝代：清

夙闻海上郁洲胜，呼吸真能通帝台。三岛有人同望去，九峰何日果飞来。嵯峨叠磴云中屩，澒洞回潮地底雷。一自岘山临叔子，横挥椽笔亦雄哉。
次韵陶宫保偕同人登东海云台山之作·其二
作者：朱珔
朝代：清

历历星辰恍可扪，群峦拱侍作儿孙。循图古每侨青冀，揽景天难辨旦昏。骈顶之间谁立极，亶洲以外此为门。崎岖莫畏邛崃坂，报国心同叱驭尊。
江氏祠堂联
作者：朱珔
朝代：清
体裁：联

梁贵胄，唐遗忠，易姓前徽崇一本；歙侨居，泾奠宅，敦宗后嗣叙三支。
独对
作者：朱珔
朝代：清

独对疏窗暝色侵，幽居况味岁寒心。井泉近户邀停骑，街树过檐送噪禽。把镜渐看双鬓短，抛书空坐一镫深。不忘薮泽雕笼里，庄舄由来总越吟。
王氏宗祠联
作者：朱珔
朝代：清
体裁：联

孝友著华宗，远追竹港迁居，十三枝共联阀阅；牲盛隆毖祀，新仰松楹旅设，千百世长聚簪缨。
石将军教场歌
作者：朱珔
朝代：清

将军昔日巡团营，登坛誓众三军惊。戈鋋耀雪甲光动，萧萧万马屯无声。阉奴致衅招边寇，土木蒙尘竟北狩。九将分兵列九门，机宜悉本尚书授。尚书是古鹰扬才，横空杀气轰如雷。呼君拔戟速先出，斫敌不异芟蒿莱。紫荆关前静烽火，免将马革残尸裹。上皇法驾居庸回，铁券藩封恩独荷。麒麟阁上开新图，公等合次于尚书。郊丘夜宿受嘉命，此意良足沾肌肤。无端忽启南宫闭，夜辇遄行代舆卫。谋事仓皇傥不成，不知置主当何地。中官武士贪大功，首论复辟旌其忠。焦头烂额争上坐，朝衣西市生悲风。呜呼萧何雅意曾推毂，燕颔居然飞食肉。廷议早遣金缯几，徽钦恐遂终沙陀。君王一例修私憾，钟室鞶缨服长剑。从兹跋扈谁与伦，锦袍玉带徒纷纭。朱三千，龙八百，半属平原门下客。至尊朝上翔凤楼，眼见峥嵘五侯宅。乌台霜简弹未休，失势今忽成累囚。偏裨漠视老兵笑，圜扉草长中宵愁。当时亦有杨宗道，褒鄂齐名奋牙瓜。匑匑臣节知自持，带砺勋猷永相保。将军将军胡不去，南山边，西湖壖，骑驴射虎消余年。盛衰倚伏古所叹，噬脐虽悔空尔怜。一介之夫何足怪，守正文臣复同耿。归途太息时掷鞭，将星犹喜临吴会。沈吟往事沦沧桑，俯拾断镞寻遗枪，严飙淅沥氛埃黄。居民指点斜阳外，谩说将军旧教场。
过石龙沟
作者：朱珔
朝代：清

侧径缘孤绳，山容忽破碎。片石势飞动，层云起其内。崭绝两壁立，崔嵬土恒戴。鬼神守阴崖，终古不敢败。陂陀凹复凸，转入井陉隘。马力亦告乏，懦若蛇倒退。尘世多险途，鼓勇老行迈。但作平等想，万事总无碍。出谷天朗开，划然分两戒。四顾迷人踪，瑶琴泻寒濑。
道光60万寿苏州经坛联
作者：朱珔
朝代：清
体裁：联

元符根太极，五百岁为春，五百岁为秋，春秋算协福筹，八叶椿开无量寿；妙果证长生，三千年一花，三千年一实，花实数周星纪，九重桃献大罗天。
道光60万寿苏州经坛联
作者：朱珔
朝代：清
体裁：联

八音节，八风和，月轮正满；十瑞臻，十章献，日驭方中。
道光60万寿苏州经坛联
作者：朱珔
朝代：清
体裁：联

六位仰时成，六龙御世，六凤仪廷，圣德备膺九五福；十华徵券锡，十赍孚恩，十全继续，慈闱欢溥万千觞。
道光60万寿苏州经坛联
作者：朱珔
朝代：清
体裁：联

大地欢胪殷庶，道统际重熙，六叶升恒，万国万年长拱极；清时盛谱和声，光天歌复旦，十华糺缦，寿星寿宇遍腾辉。
金粟山房联
作者：朱珔
朝代：清
体裁：联

曲录三弓，庾信有园难拓地；连蜷一本，刘安之树可留人。
黄州赤壁联
作者：朱珔
朝代：清
体裁：联

胜迹别嘉鱼，何须订异箴讹，但借江山摅感慨；豪情传梦鹤，偶尔吟风啸月，毋将赋咏概生平。
探春慢·杨花
作者：朱珩
朝代：清

丝已牵愁，花尤荡魄，短长亭处飞满。曾与缠丝，忍教飘泊，最是无情风剪。心已沾泥久，怕重见、春痕零乱。几回梦踏溪桥，谢家新句吟遍。长昼拈毫消遣。似笑我涂鸦，砚池频点。恁忆念时，伴他娇小，捉向绿阴深院。依旧飘如雪，只散了、春前莺燕。怅望江萍，别魂烟水遥远。
菩萨蛮四首
作者：朱珩
朝代：清

城楼已听三更打，如何还未重帘下。贪看月团圞，顿忘风露寒。银筝弹怨曲，蹙损修娥绿。昨夜梦潇湘，归鸿见一双。行人只说天涯苦，天涯更送行人去。满地是杨花，梦中何处家。东风吹雨足，细画山眉绿。江上带愁看，应怜明镜前。一春阴雨东风做，那堪春去风还大。瘦尽万花枝，杨花得意时。莺燕娇不语，稳占栖香处。辛苦向阳飞，鹧鸪朝暮啼。天寒阁住群芳信。东风不转西风紧。春淡忽如秋，花愁我亦愁。地卑檐溜积，湿影都成碧。且扫近阶苔，莫教阶上来。
菩萨蛮四首·其一
作者：朱珩
朝代：清

城楼已听三更打，如何还未重帘下。贪看月团圞，顿忘风露寒。银筝弹怨曲，蹙损修娥绿。昨夜梦潇湘，归鸿见一双。
菩萨蛮四首·其三
作者：朱珩
朝代：清

一春阴雨东风做，那堪春去风还大。瘦尽万花枝，杨花得意时。莺燕娇不语，稳占栖香处。辛苦向阳飞，鹧鸪朝暮啼。
菩萨蛮四首·其二
作者：朱珩
朝代：清

行人只说天涯苦，天涯更送行人去。满地是杨花，梦中何处家。东风吹雨足，细画山眉绿。江上带愁看，应怜明镜前。
菩萨蛮四首·其四
作者：朱珩
朝代：清

天寒阁住群芳信。东风不转西风紧。春淡忽如秋，花愁我亦愁。地卑檐溜积，湿影都成碧。且扫近阶苔，莫教阶上来。
九月十日发通州
作者：朱琦
朝代：清

出自郭东门，海气迷烟树。买船下通州，解缆日已暮。悲风决浮云，大野豁积雾。落叶何萧萧，带雨自飞去。晓来天气清，山月看徐吐。已矣谢故人，吾将侣鸥鹭。
兵书峡
作者：朱琦
朝代：清

两山束怒涛，峭壁如削铁。云是兵书峡，万古閟石穴。神猿昔巢此，夜半思盗窃。六丁忽摄去，荒崖中断裂。至今绝梯援，天巧不妄泄。我闻发微叹，神兵岂留诀。幻想托鬼峪，望眼迷嵽嵲。颇疑兹岩底，下有老蛟窟。乱石淬剑芒，惨澹斗霜雪。艰危懔可怖，一帆去如瞥。
古意一首和杨紫卿
作者：朱琦
朝代：清

美人立云中，亭亭抱明月。被以芰荷裳，佩以青玉玦。凌波起微步，照影光未灭。云螭翔左右，吹箫向丹阙。散作鸾鹤音，满听实清越。回飙奋余响，流徵忽凄咽。蹇修时不来，高义徒怅结。
同润臣仲穆至极乐寺看海棠因游万寿寺而归
作者：朱琦
朝代：清

道人爱花如游蜂，荒杀罗绮纷为丛。国花堂中罗众艳，春寒睡起妖更慵。绮窗新拓蔽修竹，野桃一枝出小红。美人对此颇却立，妖娆自惜颜色丰。欢情易减雨气少，一半狼藉随东风。我老厌逐少年伴，钿车疾走声不通。万寿寺前有老柏，状若苍栝蟠千龙。树根怪石作人立，碑亭暗淡阴气浓。始知时艳易为悦，参天爱此冰雪容。佛阁花雨正繁会，金钱布地敲疏钟。衣香粉黛杂士女，双蝶飞近西复东。日晡驱马各归去，诗客一笑豁幽悰。呵壁书此当游记，买醉更问邻家翁。
同马止斋刺史游澄怀园作并呈何根云张小圃两同年
作者：朱琦
朝代：清

广厦须大木，偏弦难独张。翰林育才地，澄怀玉为堂。林木湛清华，池荷生暗香。员峤多仙人，云鹤方高翔。明霞招我餐，出郭航酒浆。尘缨此暂濯，心与水月凉。老儒抱琴来，慨然弹清商。仿佛听颍师，浮云忽飞扬。
和汤敦甫师相游龙杖歌
作者：朱琦
朝代：清

萧山夫子七十余，前年致政留京都。苍颜白发谢簪裾，腰脚轻健不用扶。旧宅十笏城东隅，荒园草草瓜与壶。中有游龙杂苇蒲，紫花烂漫秋不枯。鳞鬣渐老根生须，笑谓畦丁无鬋除。制以为杖形状殊，坚比赤藤轻若无。直逾邛竹中则虚，镌铭示我屡叹吁。自言老退思江湖，家无桑田八百株。又乏橘官千头奴，便作寓公聊自娱。人生随地皆安居，饱食缓步可当车。且学老圃往荷锄，草木位置不粗疏。长公近亦归衡庐，童稚绕膝读我书。亲宾过从语踟蹰，年年根节劳爬梳。良材如此当预储，梱载分致诸老儒。愧我樗散非世须，问道傥许谈其粗。夫子神完老愈癯，谁陪履凫健走趋。延年作颂敢近诬，岂但功与灵寿俱，难进易退古不如。
孔绣山青天骑白龙图
作者：朱琦
朝代：清

云背鞭龙龙已飞，手持玉杖吞朝晖，巢父掉头胡不归。长安茫茫半尘雾，几辈骑鼋不敢渡，看尔白日破壁去。东溪岁晚玉女峰，我愿为云君为龙，不辞青嵩倚长松。仿佛见君排云至，梦中海客早心识，披图咄咄称怪事。拍手大笑三千年，对岳楼上扪青天，酌酒北斗扶桑颠。贺监再逢酒中仙，菖蒲花开紫玉烟，劝龙一觞且醉眼。
安园古松歌
作者：朱琦
朝代：清

曩闻安园有古松，枝叶秀出柯亭中。根大百围荫十亩，尽收烟翠钟山浓。将军夜宴方召客，火齐磊砢堆盘红。妖姬如花出歌舞，仿佛夹水酣笙镛。老髯冷视在云表，下笑蒲柳差为丛。白鹤厌客亦飞去，绣幕尘积余刀弓。茂贞奉诚遽易主，孤标苔卧冰雪封。君家大父梦得裔，云英万卷卑难笼。卜居喜近青溪侧，佐饮亦有紫驼峰。是时江南方全盛，板桥罗绮繁歌钟。故家遗风久渐变，草树荒落无欢容。秋庐听秋少人到，涛声怒与江流东。落星尽碎堕花雨，戈甲满眼秦淮空。小仓竹多供饲马，北埭风冷号沙虫。千年老梅同煨烬，斧斤岂能赦苍龙。前江后段事一例，水中歌哭烟濛濛。曹司语此尤太息，浮云变灭随春风。旧时园记尚俟考，《北山移文》恼狙公。不如乘醉濡毫画，横障隅坐且学商山翁。
当阳道中
作者：朱琦
朝代：清

楚塞苍茫外，乾坤战关中。晚烟乌桕冷，山势虎崖雄。{厂孝}豁形如吼，呕呀语不通。夷歌声又起，野哭几家同。
当阳道中
作者：朱琦
朝代：清
体裁：五言律诗

楚塞苍茫外，乾坤战斗中。晚烟乌桕冷，山势虎崖雄。■豁形如吼，呕呀语不通。夷歌声又起，野哭几家同。
彭子穆招同少鹤饯行
作者：朱琦
朝代：清
体裁：七言律诗

秋雨萧萧白燕词，龙溪■遰郁哀思。寝门风义犹行古，岭表文章待起哀。扑笔昔曾歌慷慨，登车莫更惜倭迟。酒酣试共王郎舞，看尔沧溟跋浪时。
彭子穆招同少鹤饯行
作者：朱琦
朝代：清

秋雨萧萧白燕词，龙溪𨔴遰郁哀思。寝门风义犹行古，岭表文章待起哀。扑笔昔曾歌慷慨，登车莫更惜倭迟。酒酣试共王郎舞，看尔沧溟跋浪时。
战澎湖
作者：朱琦
朝代：清

五马奔江郑氏昌，一婢生儿郑氏亡。枭雄割据亦有数，铁人三万空撞搪。湖边飞舸弄寒日，白土山前锋尽折。永明年号那可支，夺取澎湖作巢穴。潮头十丈忽骤高，扬旗打鼓亦自豪。貙狼短祚付孽子，吼门喧呼潮又起。五百战舰来如飞，报道官军入鹿耳。海外纳降谁草檄，姚侯深算老无敌。生番杂处思善后，淡水何时洗锋镝。我闻三十六岛形势相钩连，全闽屏蔽不可捐。鸡笼易守亦易失，后来牧民当择贤。
挽郑绍谦联
作者：朱琦
朝代：清
体裁：联

贤守例能诗，忆昔笑言陪九老；诘朝期相见，恼人风雨是重阳。
正气阁诗
作者：朱琦
朝代：清

十有三忠萃于越，燕台肇祀春二月。绰楔大书正气阁，敬恭桑梓事尤烈。自从甲申遘阳九，义士累累甘死守。东西两浙霾碧血，异代精灵孰先后。庙貌首列倪施周，蕺山寓山典型留。王余张严并迭起，磊磊名姓光九幽。迩来妖氛炽海国，舟山血战谁最力。同时杨尉死亦惨，嗟尔微官不负职。稽山镜水搜逸志，宗君此举有深意。莫辞得酒同酩酊，要使僝夫识忠义。九衢马足多黄埃，高楼徙倚生远哀。酒阑挥手各归去，南望苍凉隔烟树。
武昌南楼
作者：朱琦
朝代：清
体裁：古风

洞庭一泻八百里，孤鹜冥冥冲远天。鄂渚荒凉半芦荻，钓台怅望空云烟。我思美人不可见，每歌黄鹄徒尔怜。南楼取酒且独饮，何当报我瑶华篇？
河津寺歌
作者：朱琦
朝代：清
体裁：古风

盘陀高不极，碧水环其根。其上有古寺，其阳为寺门。松桧昼阴龙象閟，藤萝岁久浮图昏。老僧四五辈，见客如惊麇。孤烟出香积，破衲缝秋云。山长水远何寥廓，况复边秋木黄落。钟梵空余出世音，风尘谁展匡时略。宦海飘飘一叶身，东西南北久迷津。出门上马欲有问，寺里山僧应笑人。
浯溪镜石
作者：朱琦
朝代：清

苍崖削云根，寒碧凄以耿。奇哉一片石，澄江照秋影。初疑太古月，团圞堕湘岭。又疑舜二妃，袖此疑荒梗。年深藓花积，班竹閟幽冷。我来及秋仲，拂拭光炯炯。步上浯溪台，乔木带烟暝。其西为{厂吾}亭，规制仍峻整。循崖自东下，湍流激奔猛。青山阅人代，岁月谁记省。粲粲元道州，恍若通欬謦。摩崖余大碑，冻雨洗绝顶。颜黄并魁峙，三浯快驰骋。低徊日已夕，怅然觅归艇。
浯溪镜石
作者：朱琦
朝代：清
体裁：古风

苍崖削云根，寒碧凄以耿。奇哉一片石，澄江照秋影。初疑太古月，团圞堕湘岭。又疑舜二妃，袖此疑荒梗。年深藓花积，班竹閟幽冷。我来及秋仲，拂拭光炯炯。步上浯溪台，乔木带烟暝。其西为■亭，规制仍峻整。循崖自东下，湍流激奔猛。青山阅人代，岁月谁记省。粲粲元道州，恍若通欬謦。摩崖余大碑，冻雨洗绝顶。颜黄并魁峙，三浯快驰骋。低徊日已夕，怅然觅归艇。
舟过浯溪湘林太守邀与山阴赵质堂同游
作者：朱琦
朝代：清

逆风吹船头，上滩苦涉险。忽见好林峦，危亭半山掩。云是古三吾，移舟泊近？。石磴步屈盘，斑驳蚀苔藓。浯溪势蜿蜒，细流泻晴潋。栏护径仄仄，桥渡香冉冉。差喜得平坡，插面石屏俨。尊之曰一品，嘉名信无忝。借问山阴戴，兹溪何如剡。峿台特高倨，{厂吾}亭稍逊退。遥遥东西峙，望若次肩背。俯瞰潇湘流，无挹众山翠。竹树森下风，拔戟自成队。中间豁清旷，嶙峋杂无碍。疏密高低间，烟云变万熊。恰如漫叟文，其妙正在碎。言寻漫郎宅，再拜元颜祠。双忠自千古，何必磨崖碑。即以文字论，后来作者谁。涪翁翻旧案，弄笔矜新奇。都官夸心记，说怪尤支离。其他累千刻，自桧余无讥。卓哉《中兴颂》，终古长巍巍。
舟过浯溪湘林太守邀与山阴赵质堂同游·其一
作者：朱琦
朝代：清

逆风吹船头，上滩苦涉险。忽见好林峦，危亭半山掩。云是古三吾，移舟泊近？。石磴步屈盘，斑驳蚀苔藓。浯溪势蜿蜒，细流泻晴潋。栏护径仄仄，桥渡香冉冉。差喜得平坡，插面石屏俨。尊之曰一品，嘉名信无忝。借问山阴戴，兹溪何如剡。
舟过浯溪湘林太守邀与山阴赵质堂同游·其一
作者：朱琦
朝代：清
体裁：古风

逆风吹船头，上滩苦涉险。忽见好林峦，危亭半山掩。云是古三吾，移舟泊近�。石磴步屈盘，斑驳蚀苔藓。浯溪势蜿蜒，细流泻晴潋。栏护径仄仄，桥渡香冉冉。差喜得平坡，插面石屏俨。尊之曰一品，嘉名信无忝。借问山阴戴，兹溪何如剡。
舟过浯溪湘林太守邀与山阴赵质堂同游·其三
作者：朱琦
朝代：清
体裁：古风

言寻漫郎宅，再拜元颜祠。双忠自千古，何必磨崖碑。即以文字论，后来作者谁。涪翁翻旧案，弄笔矜新奇。都官夸心记，说怪尤支离。其他累千刻，自桧余无讥。卓哉《中兴颂》，终古长巍巍。
舟过浯溪湘林太守邀与山阴赵质堂同游·其二
作者：朱琦
朝代：清

峿台特高倨，{厂吾}亭稍逊退。遥遥东西峙，望若次肩背。俯瞰潇湘流，无挹众山翠。竹树森下风，拔戟自成队。中间豁清旷，嶙峋杂无碍。疏密高低间，烟云变万熊。恰如漫叟文，其妙正在碎。
舟过浯溪湘林太守邀与山阴赵质堂同游·其二
作者：朱琦
朝代：清
体裁：古风

峿台特高倨，■亭稍逊退。遥遥东西峙，望若次肩背。俯瞰潇湘流，无挹众山翠。竹树森下风，拔戟自成队。中间豁清旷，嶙峋杂无碍。疏密高低间，烟云变万熊。恰如漫叟文，其妙正在碎。
襄阳晤罗澹村同年留宿郡斋因登孟亭
作者：朱琦
朝代：清

旧好伸难黍，风流见孟亭。松云栖岘首，草阁聚春星。太白诗谁敌，羊公涕尚零。南山归未得，遥望鹿门云。
襄阳晤罗澹村同年留宿郡斋因登孟亭
作者：朱琦
朝代：清
体裁：五言律诗

旧好伸难黍，风流见孟亭。松云栖岘首，草阁聚春星。太白诗谁敌，羊公涕尚零。南山归未得，遥望鹿门青。
途次口占
作者：朱琦
朝代：清
体裁：七言律诗

梦想烟霞计未成，尘中车马尚孤征。长堤渺渺迷风色，小市荒荒杂树声。鸡肋暂尝知世味，鹅笼善幻见人情。云山一望青无数，何日长镵采药行。
陈东桥招饮秋庐
作者：朱琦
朝代：清

寒烟开别墅，落日坐疏楹。饮少客亦醉，树多秋有声。琴尊王冕宅，画史子云觥。笑语见滋味，归途踏月行。
武林晤钱松南索余何义门校定文选本因与谈古今文体升降成长短句一章即书其后
作者：朱琰
朝代：清

《文选》烂，秀才半，前人之言岂河汉。后来文士卑六朝，輘嬴轹刘追陶姚。那知高论起风雅，徒使落笔空枝条。华实自相因，根植可抒藻。巍巍《文选》台，屹立不易倒。东坡解事薄小儿，恐亦耳食未深讨。读书种子得义门，河源本会寻昆仑。剬经缉史有余力，乃复来闯曹刘藩。目中一字不轻放，欲使临文绝影响。从兹论辨始见真，譬若片言折堂上。吟才今日传湘灵，夜照太乙然藜青。十年好古有元本，肯夸明月遗秋萤。
舟经太湖指点湖山怀渔洋尧峰二前辈
作者：朱琰
朝代：清

疏钟夜雨过枫桥，邓尉看梅泊画桡。爱煞渔洋好风调，烟鬟镜黛拥寒潮。峻绝尧峰耸碧漪，洞庭春好费相思。轻帆一夜西风度，霜满山园唱橘枝。
舟经太湖指点湖山怀渔洋尧峰二前辈·其一
作者：朱琰
朝代：清

疏钟夜雨过枫桥，邓尉看梅泊画桡。爱煞渔洋好风调，烟鬟镜黛拥寒潮。
舟经太湖指点湖山怀渔洋尧峰二前辈·其二
作者：朱琰
朝代：清

峻绝尧峰耸碧漪，洞庭春好费相思。轻帆一夜西风度，霜满山园唱橘枝。
读张杨园先生补农书作
作者：朱琰
朝代：清

学者急治生，岂为忧不足。衣食无所求，乃得立边幅。入世重廉耻，务本贵菽粟。养心亦养身，保身如保玉。玉碎难再完，身失焉能赎。桑田有典型，种爇若先觉。杨园非农家，排纂到耕牧。殆恐士习移，欲将古风复。带经本可锄，《汉书》挂牛角。从来英雄人，大半兼耕读。地员辨土宜，管子精擘画。大略分三等，有施长七尺。以之测土深，高下定为格。其次亢仓子，遗言亦可绎。耕道计手足，苗行审强弱。差不许毫釐，皎若别黑白。匪独《豳风图》，可以绘殿壁。人满既可忧，生事又相迫。与其算锱铢，毋宁辨菽麦。樊迟非小人，学稼今上策。或曰古四民，最苦农在野。佃种食余粒，年丰亦患寡。被体无完衣，充肠只菜把。商贾操奇赢，鲜衣而怒马。往来杂冠裳，气习同纨裤。何必去市阛，辛勤向里社。嗟哉岂其然，光华石中火。大抵起耕农，其厚业难堕。试看古田家，吾乡旧风雅。毋吟估客乐，遂谓富人哿。殷勤说重农，农夫正在外。今年岁不登，未得餍粗粝。八口既嗷嗷，百事皆昧昧。种谷已无成，出门走相丐。回看市井中，昂昂坐牙侩。贩籴且为豪，居奇何足怪。或又为吾言，眼前见成败。不知此天灾，人事贵预备。安得如《农书》，精详有校计。吾愿为老农，教稼课殿最。
读张杨园先生补农书作·其一
作者：朱琰
朝代：清

学者急治生，岂为忧不足。衣食无所求，乃得立边幅。入世重廉耻，务本贵菽粟。养心亦养身，保身如保玉。玉碎难再完，身失焉能赎。桑田有典型，种爇若先觉。杨园非农家，排纂到耕牧。殆恐士习移，欲将古风复。带经本可锄，《汉书》挂牛角。从来英雄人，大半兼耕读。
读张杨园先生补农书作·其三
作者：朱琰
朝代：清

或曰古四民，最苦农在野。佃种食余粒，年丰亦患寡。被体无完衣，充肠只菜把。商贾操奇赢，鲜衣而怒马。往来杂冠裳，气习同纨裤。何必去市阛，辛勤向里社。嗟哉岂其然，光华石中火。大抵起耕农，其厚业难堕。试看古田家，吾乡旧风雅。毋吟估客乐，遂谓富人哿。
读张杨园先生补农书作·其二
作者：朱琰
朝代：清

地员辨土宜，管子精擘画。大略分三等，有施长七尺。以之测土深，高下定为格。其次亢仓子，遗言亦可绎。耕道计手足，苗行审强弱。差不许毫釐，皎若别黑白。匪独《豳风图》，可以绘殿壁。人满既可忧，生事又相迫。与其算锱铢，毋宁辨菽麦。樊迟非小人，学稼今上策。
读张杨园先生补农书作·其四
作者：朱琰
朝代：清

殷勤说重农，农夫正在外。今年岁不登，未得餍粗粝。八口既嗷嗷，百事皆昧昧。种谷已无成，出门走相丐。回看市井中，昂昂坐牙侩。贩籴且为豪，居奇何足怪。或又为吾言，眼前见成败。不知此天灾，人事贵预备。安得如《农书》，精详有校计。吾愿为老农，教稼课殿最。
汉宫词
作者：朱瑄
朝代：清

阆苑瑶池路邈然，延灵高筑迓群仙。岂知待诏金门客，偷堕尘寰十八年。
祖龙引
作者：朱瑄
朝代：清

徐韨楼船竟不还，祖龙旋已葬骊山。琼田倘致长生草，眼见诸侯尽入关。
钟山拜孝陵并瞻遗像
作者：朱瑄
朝代：清

蒋山山下吊松楸，瞻拜遗容识冕旒。凤目龙瞳存尺幅，珠襦玉匣自千秋。林间片壤依元子，石畔荒原附列侯。更望孤栖埂边路，离离禾黍满平畴。
静坐
作者：朱瑶
朝代：清

静里摊书坐，幽然蓬岛间。松深眠鹤稳，壁峭卧云间。倚枕听流水，开窗看远山。烟霞容我老，尘念顿无关。
丘近夫应博学宏词之举口占赠别
作者：朱用纯
朝代：清
体裁：七言绝句

老谢儒冠服草莱，残经重抱到燕台。只愁错认文园病，特觊金茎赐露来。
乙卯人日招及门诸子过话即以当简
作者：朱用纯
朝代：清

同此昼与夜，独命为人日。世俗竞相传，不知义何出。我顾深有取，顾名宜思实。人道不易尽，交勉无苟失。抚兹气象更，推迁如矢疾。日新又日新，敢复少暇逸。眷言二三子，矜尚寡俦匹。菜羹脱粟饭，招邀话相悉。回首献岁来，逾日已六七。想当不待速，疾驱过蓬筚。
乙卯人日招及门诸子过话即以当简
作者：朱用纯
朝代：清
体裁：古风

同此昼与夜，独命为人日。世俗竞相传，不知义何出。我顾深有取，顾名宜思实。人道不易尽，交勉无苟失。抚兹气象更，推迁如矢疾。日新又日新，敢复少暇逸。眷言二三子，矜尚寡俦匹。菜羹脱粟饭，招邀话相悉。回首献岁来，逾日已六七。想当不待速，疾驱过蓬荜。
击壤草堂看桂
作者：朱用纯
朝代：清
体裁：五言律诗

金风吹欲尽，桂放草堂幽。色许东篱借，香随震泽浮。月弦疑满魄，人静觉深秋。花气浑教醉，何须促酒筹？
同吴兴公徐季重葛瑞五东山玩月限赋十韵
作者：朱用纯
朝代：清
体裁：古风

碧宇净若空，孤轮势欲脱。廓落四远顾，真能鉴毫末。星河且尚稀，氛埃岂不豁。独念斯人心，幽忧莫能拨。我随君子俦，把酒临□□。襟期共照耀，弥言天地阔。狂笑石壁惊，清歌流泉遏。芜露霭已深，山鸟乍相聒。志士会有役，嘉乐难再掇。且当醉千钟，讵云希旷达。
夏景初八十寿诗
作者：朱用纯
朝代：清
体裁：古风

淳风委流波，去去何时复。赖有耆旧存，嶷然立颓俗。家学擅当世，弓冶递相续。早岁经术精，亦曾摧五鹿。剑光欲射斗，虹气还韫椟。青箱老平生，素心媚幽独。幼安务慈爱，太丘尚雍穆。息机观自得，齐物保无欲。何求三岛青，不羡双瞳绿。但凭仁寿理，耄耋犹朝旭。况复得象贤，再世联芳躅。既□龙虎文，岂向林泉伏。抚此乐事多，遥遥跻百福。斯晨进新醪，正值开黄鞠。却笑陶渊明，委心大化逐。犹羡草木姿，欲驻颓龄促。
寿李映碧先生
作者：朱用纯
朝代：清
体裁：古风

举世皆尚年，所重在平生。不见期颐寿，适以摧令名。省阁旧才贤，朝章多建明。汉廷有张于，民自无冤声。忠亮炳千古，岂直松乔龄。天心笃所佑，以持世道倾。弱草萎疾风，寒松弥晚荣。要使仰止下，感慕有馀情。韦编况夙好，著书万卷成。
将赴洞庭故里诸公赠别次韵奉酬二首
作者：朱用纯
朝代：清

少壮相依老更亲，几回屈指不多人。情知晤对原稀少，话到分携便苦辛。岁首平添花下约，更残难乞醉中身。逝将好友殷勤意，散作包山笠水春。□□自分一畸人，旧好寻思转怆神。雨里话深闻雁夜，风前坐久看花晨。帆蒲尚挂娄江雪，杯蚁先浮震泽春。魂梦不愁波浪阔，故山常自接音尘。
将赴洞庭故里诸公赠别次韵奉酬二首·其一
作者：朱用纯
朝代：清
体裁：七言律诗

少壮相依老更亲，几回屈指不多人。情知晤对原稀少，话到分携便苦辛。岁首平添花下约，更残难乞醉中身。逝将好友殷勤意，散作包山笠水春。
将赴洞庭故里诸公赠别次韵奉酬二首·其二
作者：朱用纯
朝代：清
体裁：七言律诗

□□自分一畸人，旧好寻思转怆神。雨里话深闻雁夜，风前坐久看花晨。帆蒲尚挂娄江雪，杯蚁先浮震泽春。魂梦不愁波浪阔，故山常自接音尘。
怀止白和上
作者：朱用纯
朝代：清
体裁：五言律诗

寻幽每忘倦，相对惬襟期。花气穿云细，泉声出竹迟。心空山更静，句妙世常知。岂为晴湖眺，春风几度思。
感旧次韵
作者：朱用纯
朝代：清
体裁：七言律诗

缟纻论交意气真，平生如梦泣沾巾。班荆旧处江云暗，挂剑重来墓草春。纵使鹤归愁物换，只应弦辍思谁申。不堪日暮山阳笛，吹彻东风几怆神。
洞山
作者：朱用纯
朝代：清
体裁：古风

传闻林屋中，其事多不经。古今足迹到，玉柱与金庭。我亦无所取，披云上翠屏。不知自何代，忽然来六丁。顽顽矿乱斧，片片堆空青。舞伏非一势，龙象各殊形。玲珑复突兀，巧匠袖手停。或言怀襄时，漱击成晶荧。或言女娲遗，奇质故亭亭。二者皆荒诞，天风忽寥冷。山本号龙洞，龙去已沉冥。直疑鳞甲蜕，错落几千龄。至今满苔绿，风雨闻龙腥。
答友
作者：朱用纯
朝代：清
体裁：七言绝句

尽忠尽孝己操权，莫信人言事在天。若到临时牵一念，平生气节总徒然。
粘壁告亲友诗二首
作者：朱用纯
朝代：清

户庭日夜转风烟，悔杀尘踪十五年。只为饥驱犹教授，误人多废蓼莪篇。入俗深知与俗违，闲云野水是吾师。亲朋莫漫相惊讶，只是吾人已死时。
粘壁告亲友诗二首·其一
作者：朱用纯
朝代：清
体裁：七言绝句

户庭日夜转风烟，悔杀尘踪十五年。只为饥驱犹教授，误人多废蓼莪篇。
粘壁告亲友诗二首·其二
作者：朱用纯
朝代：清
体裁：七言绝句

入俗深知与俗违，闲云野水是吾师。亲朋莫漫相惊讶，只是吾人已死时。
至日同重其岳心访德下留饮作
作者：朱用纯
朝代：清
体裁：五言律诗

正值闭关日，却来披薜萝。幽襟知己共，令序触愁多。云物独凭眺，山川谁放歌。衔杯不觉暮，一线竟如何。
赠别武陵诸远之
作者：朱用纯
朝代：清
体裁：七言律诗

寂寞穷村老鹬冠，客窗与子共盘桓。烟霞骨相逢姑布，冰雪襟怀许伯鸾。山寺落梅伤别易，天涯芳草寄愁难。西陵南浦应相忆，月满中庭各倚阑。
赠袁重其
作者：朱用纯
朝代：清
体裁：七言律诗

与子情亲已有年，今朝蓬鬓觉萧然。交游虽广贫何救，尘世真难巧自全。寒雪河桥负米路，春风画桨寄诗船。须知乐意谁能似，半百婴儿戏母前。
酬陶康令表兄归葺书斋见示之作
作者：朱用纯
朝代：清
体裁：七言律诗

拟向云山买一窝，提壶啸侣听莺歌。萍踪定觉家园好，蓬径何愁车马过。花逐琴声流雪浪，月迎书卷到烟萝。应当风雨看无恙，肠断荒丘是□娑。
题《东湖钓隐图》赠张无待
作者：朱用纯
朝代：清
体裁：古风

短衣匹马天涯路，一年一恸空归去。不须舍旁苦竹逃，不须岸上牵船住。泛泛东湖弄碧波，借问姓名张志和。曾寻沧海逢黄石，且脱青囊挂绿蓑。有时放艇湖心白，一竿惊动蛰龙宅。会兴云雨遍大荒，再访五湖范少伯。
题表被甥《濯足万里流图》
作者：朱用纯
朝代：清
体裁：古风

士志贵远大，士品贵芳洁。此非高隐图，特异尘途辙。人生万里程，始步难蹉跌。便当拔污泥，介焉终其节。万钟有弗受，三公有弗屑。纵令江汉濯，何难与比絜。胡生正年少，希尚胡卓绝。勉哉素履往，窃为吾道悦。
潭西精舍怀桂未谷先生
作者：朱畹
朝代：清

小桥临水横，拄杖过桥行。树密连云影，泉多作雨声。快谈今已往，浊洒昔同倾。旧侣都星散，空留壁上名。
挽彭玉麟联
作者：朱益浚
朝代：清
体裁：联

奇绩在江湖，九衢樾荫怀司马；丹心如铁石，万树梅花吊广平。
挽张之洞联
作者：朱益藩
朝代：清
体裁：联

大局系东亚半洲，九万里美雨欧风，亲向上天扶日月；僦居近西涯一角，三十年出将入相，依然无地起楼台。
塞上曲·其一
作者：朱研
朝代：清
体裁：七言绝句

营门日落晚苍苍，瀚海天山道路长。愁绝李陵台畔客，夜深东望月如霜。
塞上曲·其二
作者：朱研
朝代：清
体裁：七言绝句

长城寒色起边愁，深夜弯弓上戍楼。汉将令严霜月白，更无长笛奏伊州。
挽曾国荃联
作者：朱福清
朝代：清
体裁：联

手复建业城，今时坐镇，昔日鏖兵，难弟继难兄，共钦棠棣齐名，瓣香留大江南北；身为上柱国，一世福星，万家生佛，立功兼立德，最痛竹林接武，哀声动薄海西东。
歇浦感旧
作者：朱福清
朝代：清

年华如水事如尘，道是寻春却送春。青雀划开波底月，黄金误尽画中人。落花无奈依芳草，飞絮多情肯化蘋。不许今年头不白，《懊侬词》稿又翻新。
渔舟
作者：朱福清
朝代：清
体裁：七言绝句

春波春草一篙中，小泊渔舟不挂篷。烂醉渔翁船尾卧，桃花如雨葬东风。
老圃
作者：朱福清
朝代：清
体裁：七言律诗

老圃生涯辟半弓，此身拌老灌园中。夕阳花瘦一篱菊，细雨叶肥千本菘。活水豆浇牛踏碧，新绳架护雁来红。名缰利锁而今脱，荆棘何从困遁翁。
读史有感用金粟子留别原韵
作者：朱福清
朝代：清

心甘纳履傲公卿，堪笑萧曹尽世情。命薄宫人求入道，时来竖子亦成名。海中风浪琴三叠，江左河山局一枰。试向太行峰顶立，举头见月十分明。
十一月十五日夜鸠江桃唐堤上独步
作者：朱福田
朝代：清

桃唐烟水正迷离，几处亭台入画时。岸上谁家夜吹笛，一轮明月照鸠兹。
喜晤栖碧上人
作者：朱福田
朝代：清

与师一别三年久，忽地相逢贺监家。我自夜深扶病骨，忍寒同对白桃花。
宿钟山白云庵
作者：朱福田
朝代：清

晴看日向海中出，雨觉云从足底生。唤起江城六朝梦，天风吹下木鱼声。
早春山斋即事
作者：朱福田
朝代：清

山斋兀坐久忘机，镇日閒吟客到稀。花气一林初过雨，春寒二月转添衣。浴波水鸟破烟立，断线风鸢掠地飞。目极平原芳草色，东风绿遍钓鱼矶。
松寥阁海峰上人招饮同韬庵
作者：朱福田
朝代：清

斜阳虚阁敞松寥，阁下寒江万里潮。山木叶稀苍鼠窜，海门声起大鱼骄。百年几度双丸速，一盏閒愁万古消。安得此间容我隐，沧洲无事狎渔樵。
板桥豆花庄晤马菊村
作者：朱福田
朝代：清

言寻板桥路，喜过豆花村。老屋恰临水，故人方倚门。欣然具鸡黍，相与论田园。何日南山下，同君避市喧。
游雨花台过武南冈处士别业留赠
作者：朱福田
朝代：清

空台寂寞久，日日满残阳。不见雨花迹，时闻丛桂香。冈头望深竹，幽处有茅堂。长揖就处士，别来颜鬓苍。
秋暮杨体之明府过麦浪舫雨中盘桓三日
作者：朱福田
朝代：清

清白子孙强项令，罢官来叩野人居。闭门三日潇潇雨，黄叶林中读道书。
秦淮吊古
作者：朱福田
朝代：清

淮水遥通江上潮，金陵王气此中消。祖龙一凿关何事，直遣繁华送六朝。
题杨体之明府担稻图
作者：朱福田
朝代：清

寸田可治生，一粒固为宝。苟能悟其微，仙圣域皆造。先生旧宰官，现身自担稻。治民如治田，借稻以喻道。一发圣经蕴，閒复穷释老。使有二顷田，退耕固为好。顾抱经纬才，催科甘下考。苍生待作霖，日望卸肩早。
题自写山水箑寄怀胡古泉
作者：朱福田
朝代：清

有客迢迢隔剑关，相思无计慰离颜。却从鸟道干盘外，写寄江南平远山。
和匡伯用山谷次晁补之廖正一赠答诗韵
作者：朱福诜
朝代：清

齐虏得官乃以口，臣朔长饥索升斗。朱鸟归肆行翾翾，我春辞家秋未还。读书佳句坐叹息，诗梦已落吴淞间。旗亭一曲黄河上，四座无言独心赏。天街夜凉如水明，阑干曲录环碧城。愿接云軿与天语，美人颜色苕之荣。眼中少年今老矣，安陵昔日繁华子。前鱼已自为人怜，蛛丝还能助我喜。万古牢愁未入弦，欲竟此曲无人弹。丈夫意气属有在，挂席千里难追攀。我欲随君且入剡中去，李白一生自爱游名山。
容城杨忠悯公墓
作者：朱福诜
朝代：清

常傍松筠想故居，白杨墓道更萧疏。埋轮事忆张文纪，下马坟寻董仲舒。大鸟能来知不忝，蚺蛇有胆定何如。奸谀骨朽知何处，十载钤山笑读书。
潞河舟次叠前韵柬花农同年
作者：朱福诜
朝代：清

少傅勋庸在天口，尚知喉舌犹北斗。仍昆文采何斑斑，早朝携得香烟还。蓬莱清邃足官府，风月不到非人间。蔡侯并掉词坛鞅，偶出城南事游赏。嘤鸣相召笔再赓，佳句往往夸连城。诗家自有麟阁在，未知浮世谁枯荣。即今京国号多士，我归去访鸱夷子。游客方深鲈脍思，慈母已占鹊声喜。潞河新月蛾眉云，南飞有雁君莫弹。西风残叶埽不尽，晚烟疏柳犹堪攀。但愿儒馆献歌戎堠息，看君玉堂昼掩吟春山。
苦热
作者：朱福诜
朝代：清

我昔三年客幽冀，穷庐畏寒缩如猬。秋非我秋冬非冬，独喜炎天有爽致。今年江南苦溽暑，草木无端被熏煮。书生偃蹇体肤漫，默塞低头汗注雨。微风不起焦烟红，块若鱼置枯池中。穷鳞何惜升斗水，径欲上诉烦天公。人生动觉故乡好，我居南方恨郁燠。万事转移有如此，世间初念那可保。跰？安识造物意，且展琉璃倒身睡。会著一啸清风来，净洗千里无纤埃。
苦热
作者：朱福诜
朝代：清
体裁：古风

我昔三年客幽冀，穷庐畏寒缩如猬。秋非我秋冬非冬，独喜炎天有爽致。今年江南苦溽暑，草木无端被熏煮。书生偃蹇体肤漫，默塞低头汗注雨。微风不起焦烟红，块若鱼置枯池中。穷鳞何惜升斗水，径欲上诉烦天公。人生动觉故乡好，我居南方恨郁燠。万事转移有如此，世间初念那可保。跰�安识造物意，且展琉璃倒身睡。会著一啸清风来，净洗千里无纤埃。
雪后望富春山吊伊孝廉用老杜冬到金华山观因得故拾遗陈公学堂遗迹韵
作者：朱福诜
朝代：清

日出富春江，连山映崔嵬。孤云识归路，往栖子陵台。积雪浩漠漠，飞鸟去不回。清光转林麓，豁达户牖开。回峰抱春阴，虚壑松声哀。恸哭志士尽，飒沓西风来。尚怜伊孝廉，白骨埋苍苔。赍志就埋没，何地无贤才。
入山行
作者：朱秉成
朝代：清

车行五日不见山，壮思酷欲登孱颜。耳闻车子坐愁叹，明朝腰脚疲扪攀。我闻此语哑然笑，丈夫胡为畏山峤。桃镫手蜡一两屐，好凌绝巘恣凭眺。荒村鸡未鸣，车子催登程。车声隆隆入山去，山径渐仄陂不平。一石忽仰一石俯，怪石作堆蹲去路。十步摧轮五步颠，精摇目眩已生怖。有如挽舟上恶滩，欲上不上摧心肝。有如飞鸟坠绝壁，一落千丈屏不息。破晓惊魂午始定，到此扫尽看山兴。努力加餐复上车，上车颇复忧蹭蹬。道旁争说太守贤，累累石齿经磨镌。不然十里五里路，弃车覆辙纷蝉联。吁嗟乎！人生蜷足不出户，道路那复知艰阻。君不见太行山高高插天，行人终日如蚁旋。又不见天梯石栈歌蜀道，王生叱咤头不掉。由来世路多崎岖，岩岩泰山犹坦途。
出山行
作者：朱秉成
朝代：清

入山如登天，霜蹄健卫鞭不前。出山如登仙，轻身飞落层云巅。山路盘陀六百里，铁蹄齧尽薄如纸。一山忽断一山连，四山终日无人烟。卓午渴掬涧流饮，薄暝倦登藜床眠。饥黎呼号满山谷，女首飞蓬儿赤足。苦曳奔轮不得停，空教行路伤心目。噫吁嘻！男亦务镃基，女亦勤杼机。八口皲手指，不足偿呼追。天意何独仇蚩蚩，鲰儒尔本无民责，道除见此犹恻恻。恻恻全忘行路难，轻车行尽千山侧。千山行尽路渐平，马蹄电掣飞尘轻。向前行，车莫停。长安已近闻春声，帝城遥傍云霞明。
四月出都
作者：朱秉成
朝代：清

日日言归未得归，今朝才是上征騑。轻装手办身都健，浪迹依人计总非。京国春阑花事歇，黄公市散酒人稀。上林无尔营巢处，归去江边旧钓矶。
寄沈吕生大令
作者：朱秉成
朝代：清

浇愁谁解脱金貂，家世文章重六朝。八九气吞云梦泽，两三人对雨风宵。人间彩笔诗无敌，天上红墙恨未消。最是伤神逢客里，君应珍重旧时腰。
平原道中
作者：朱秉成
朝代：清

鞭影长堤不计程，槐阴走马午风清。吟衫贴雨凉兜梦，官柳扶烟绿上城。诗胆陡浇村酒大，旅愁莽拥乱云生。劳劳身世成车脚，笑尽轮蹄有耦耕。
快阁
作者：朱秉成
朝代：清

跨湖桥外水天秋，醉拍阑干动越讴。满地斜阳人去后，绿杨閒杀水边楼。依旧人家水上村，浊醪浑欲酹诗魂。江山如此人何处，黄叶萧萧自打门。
关帝庙联
作者：朱秉铭
朝代：清
体裁：联

至诚之动，孚及豚鱼，虽阿瞒莫敢不服；大义所归，坚如金石，惟使君乃得而臣。
七星桥
作者：朱筠
朝代：清

迂道层云指石门，桥过七里七星存。隔年滩发青如滴，傍砢山桃红欲喷。更与试巇偿往度，似因跻胜认斯村。武夷小小亲来别，莫敝精神心自扪。
三归台
作者：朱筠
朝代：清

半壁出东阿，三归瞻道右。管实食采斯，县更旧城有。台倾但余碑，代古莫问叟。眷彼仲父烈，不仅桓公友。从纠尝射钩，及堂始脱杻。初荐由鲍子，卒用类犯舅。沐进重再三，坐问召可否。生民四乡恒，国谷二分阜。制用三耕畜，经邦六职受。以礼乃得怀，示信在不苟。柯盟怒拔剑，葵会责缩酒。君虽赐一级，臣敢越二守。遂极九合盛，用佐五霸首。閒有遗书存，颇为史公取。山高义惟峻，地员文更糅。廉耻天维张，？？土？剖。博与郑侨竞，艺略姬公负。异物委蛇识，荒说云亭叩。余憾朱楹侈，微遭白水咎，此亦龙服鱼，非比石袭琇。惜死留寺刁，悔生纵朝妇。虽然补石画，终是相木偶。才大风表海，器小吉盈缶。乐生书燕国，葛公吟叹亩。遥遥名则齐，落落人不朽。天下如有意，古来几得手。三归传《论语》，群山此奔走。晏俭不如己，蹠筑乌能久。偶过一台下，发论千秋后。
三归台
作者：朱筠
朝代：清
体裁：古风

半壁出东阿，三归瞻道右。管实食采斯，县更旧城有。台倾但余碑，代古莫问叟。眷彼仲父烈，不仅桓公友。从纠尝射钩，及堂始脱杻。初荐由鲍子，卒用类犯舅。沐进重再三，坐问召可否。生民四乡恒，国谷二分阜。制用三耕畜，经邦六职受。以礼乃得怀，示信在不苟。柯盟怒拔剑，葵会责缩酒。君虽赐一级，臣敢越二守。遂极九合盛，用佐五霸首。閒有遗书存，颇为史公取。山高义惟峻，地员文更糅。廉耻天维张，��土�剖。博与郑侨竞，艺略姬公负。异物委蛇识，荒说云亭叩。余憾朱楹侈，微遭白水咎，此亦龙服鱼，非比石袭琇。惜死留寺刁，悔生纵朝妇。虽然补石画，终是相木偶。才大风表海，器小吉盈缶。乐生书燕国，葛公吟叹亩。遥遥名则齐，落落人不朽。天下如有意，古来几得手。三归传《论语》，群山此奔走。晏俭不如己，蹠筑乌能久。偶过一台下，发论千秋后。
三百三十三士亭联
作者：朱筠
朝代：清
体裁：联

偶为选地看山计；若慰连床话雨情。
九月十三日约王怀祖史文量陈梅岑何数峰及侄玉川为西山之游
作者：朱筠
朝代：清

凉风吹萚萚，万片落何忍。天香在其中，落悲华又稹。独我闭门观，妙理阅无尽。西山翠峨峨，邀客发连轸。载者双玉人，蓬发泣云鬒。吾家亦有驹，骏足絓轴靷。日宜纵之游，相索气凄紧。山中客素衣，涕辍领远引。我更王生俱，先后出郊畛。此游信清绝，秋意刻肝肾。寒流经卢沟，日色淡嶾嶙。土囊一折去，翠嶂排腭慭。吾徒亦何嗜，尘想暂泯泯。入夜山月空，心旷无一窘。拥衾茅舍间，寒吷或闻龂。
五月十四日得石君自清风店寄诗明日逆之广宁门外和韵持示
作者：朱筠
朝代：清

闻声思尔迟榆毂，隔夕濂汘路如沐。得书子憩清风骑。呼群我趁卢沟鹜。江南去已五年忆，山右归仍千里目。固知誓已甘苋藜，未免看人苦箠朴。奉盈自料不丧七，竭诚人说能求牧。天教车马役休休，日向陔除光昱昱，握手今朝喜动眉，触绪中年痛入腹。殷勤须惜雨兼风，阅历都平笑与哭。官共还乡且复佳，老始读书不亦恧。庭中草木君当歌，郊迓先倾一斗漉。五六石浮滩如籯，舟触石过微作声。榜歌忽泊牛头下，牛头寺记唐天成。何年寺废判作墩，不敲钟磬惟敲钲。五六里前石址在，水口村近诗徵程。李花万株压舟落，包裹古戍墩中盛。此间老兵差不恶，中郎未似以阮呈。会须厨酒数斗饮，醉倒莫让前人名。径持壶盏上嶪峨，软沙试踏行跉䟓。几十步折拗石齿，花丛身入甘尝锡。玉林果茁玉山上，翠壁当面纷开楹。敷茵班草众香拾，一茎折得馨奇赢。碧溪下浮花气润，仰看冰挂珞与璎。拟梅瓣小枝较媚，怪雪花似天逾晴。飘然片片落杯酒，花光吸口身为轻。长姬香御岂真侍，青峰黄蝶纷来侦。奇山胜水处处有，良游谁坐花为城。诸子名流竹林数，醉翁愧我好尔诚。颓然玉瓶尽转醒，兹游乐矣人人倾。起迟日斜山出水，一掬手洗波盈盈。松重竹复扶去躅，他年忆此百绕萦。古人有语恋魂魄，江月老我谁孩婴。逢花不饮信非达，难得花境如兹清。李花不言应许我，永与花致无涯情。
关帝庙联
作者：朱筠
朝代：清
体裁：联

云石江将疑字浙；风篁岭若误髯苏。
出太平上南门
作者：朱筠
朝代：清

溪南横渡采虹坊，三月南州春有光。孤鹜平飞鸭水绿，远林低衬菜花黄。瑞麻石响迟洪氏，怀衮楼虚对谢郎。小别城门略惆怅，诸生一揖总难忘。
出山
作者：朱筠
朝代：清

曾快重登黟顶客，又参末席幔亭孙。偶随九曲萍荄质，若记千围楠树根。游意凌云前后海，客躯换骨十三门。人生脱屣谈何易，归去收身且蛰存。
半城
作者：朱筠
朝代：清

半城当岭尽，卓午转村窝。山势收东国，沙痕走大河。田铺新雨足，目迥卷云多。三日清江近，扁舟欲放歌。
卓坑
作者：朱筠
朝代：清

缘溪忽折俨篷舟，鳞瓦通桥妙略收。几日砂枫辞峡里，一峦烟竹记宣州。卓坑楝子悬如镜，福院蕉阴碧过秋。萦绕何堪情绪乱，莫教好景又盈眸。
去汀州重过新桥
作者：朱筠
朝代：清

小住汀州山可观，致佳秀色亦平宽。稻秧未插风翻帛，松宰刚萌烟弄丸。雪岭石痕惊北壁，汀流水势认南湍。新桥人说兹分溜，直走潮阳向最端。
大定桥圯舟泊其下
作者：朱筠
朝代：清

二日望塔尖，今朝竟过塔。其里四五耳，风湍惮磕磕。丹楼如霞书，高义天地沓。不暇一历扪，茫茫风鹤杂。二十里陵口，石牛双？蹋。奔牛奔此来，几年角折拉。茇涉欲何往，问石石无答。石忙牛更劳，俗说浪噂？。人事类此多，静想忍笑盍。前行吕城镇，桥倒大定闸。秉烛柁其下，夜岸唤声韨。似呼行不得，崩石落眼杂。人生进足难，寸步可许趿。即今平稳处，趑趄险频踏。桥外逆水船，万缆堆螺蛤。我舟石隙过，度齧愁声？。天明试驶溜，夹送烦双龙。回头出自窞，无乃丧我嗒。
大定桥圯舟泊其下
作者：朱筠
朝代：清
体裁：古风

二日望塔尖，今朝竟过塔。其里四五耳，风湍惮磕磕。丹楼如霞书，高义天地沓。不暇一历扪，茫茫风鹤杂。二十里陵口，石牛双�蹋。奔牛奔此来，几年角折拉。茇涉欲何往，问石石无答。石忙牛更劳，俗说浪噂�。人事类此多，静想忍笑盍。前行吕城镇，桥倒大定闸。秉烛柁其下，夜岸唤声韨。似呼行不得，崩石落眼杂。人生进足难，寸步可许趿。即今平稳处，趑趄险频踏。桥外逆水船，万缆堆螺蛤。我舟石隙过，度齧愁声�。天明试驶溜，夹送烦双龙。回头出自窞，无乃丧我嗒。
天齐庙
作者：朱筠
朝代：清

天下喻吭背，齐曰天之脐。泰山坡腹中，出母儿初啼。长大作宗子，结蒂昆仑西。后来祠东岳，庙额天齐题。郯故比琅邪，兹祀神则栖。何时崇碧霞，上玄生群黎。又云古玄女，东救轩辕迷。灾厄叩头乞，乞子抟沙泥。此皆道士说，奔走痴耄倪。几令岱宗公，旧次难攀跻。燔柴则曰天，升中礼青圭。感生灵威仰，震帝出摄提。经纬甚分明，汉学人贰携。他家反横八，陋语真无稽。井谈不见天，谁为拨云翳。偶来窥庙门，碑颓半节低。扪碑不卒读，去去我马嘶。
姚家门头舟行沙中作
作者：朱筠
朝代：清

方舟并鹜首飞鹢，深浪破行浅受敌。我发石幢二十强，不鸟翚翚虫趯趯。十月之朔水归壑，两路沙堆一道激。水激沙过沙激水，下者杯斟上杯幕。一折为水一折沙，越陌度阡舟所历。陆地行舟古曰奡，非陆非水今始觌。姚家门头沙横绝，土克水出齿？？。舟穷南岸改北岸，中央高沙铺瓴甓。绕之乃达小登陁，插柳何人示之的。舟舟衔尾弯环前，鲤上龙门额点戚。前舟得去后舟来，我舟近前舟舟逖。十人推舟一槔簎，簎沙舟登舟陷砾。六鳌戴舰那可夺，双鲸夹樯不自适。力大负而趋谁呼，一蚁盗之穿难觅。系绳曳木揠沙入，人试髁没豕涉蹢。舟前人短后人长，两人横槔舟伏擿。傍舟几人舟一动，舟底沙开珠玓瓅。大珠抛撒如沸泉，细者如烟吹幕。舟移步步入齐声，放转滩光列缺劈。我坐舟中亦太閒，百变喜艰观以寂。危滩亲记闽中奔，恶峡空闻巴上击。偶然此作沙中游，饱食安过心莫惄。凉飙吹人向北行，淠水舟流风惠迪。沙舟不险亦不易，聊判吟成漏三滴。
姚家门头舟行沙中作
作者：朱筠
朝代：清
体裁：古风

方舟并鹜首飞鹢，深浪破行浅受敌。我发石幢二十强，不鸟翚翚虫趯趯。十月之朔水归壑，两路沙堆一道激。水激沙过沙激水，下者杯斟上杯幕。一折为水一折沙，越陌度阡舟所历。陆地行舟古曰奡，非陆非水今始觌。姚家门头沙横绝，土克水出齿��。舟穷南岸改北岸，中央高沙铺瓴甓。绕之乃达小登陁，插柳何人示之的。舟舟衔尾弯环前，鲤上龙门额点戚。前舟得去后舟来，我舟近前舟舟逖。十人推舟一槔簎，簎沙舟登舟陷砾。六鳌戴舰那可夺，双鲸夹樯不自适。力大负而趋谁呼，一蚁盗之穿难觅。系绳曳木揠沙入，人试髁没豕涉蹢。舟前人短后人长，两人横槔舟伏擿。傍舟几人舟一动，舟底沙开珠玓瓅。大珠抛撒如沸泉，细者如烟吹幂䍥。舟移步步入齐声，放转滩光列缺劈。我坐舟中亦太閒，百变喜艰观以寂。危滩亲记闽中奔，恶峡空闻巴上击。偶然此作沙中游，饱食安过心莫惄。凉飙吹人向北行，淠水舟流风惠迪。沙舟不险亦不易，聊判吟成漏三滴。
寻昭亭故址
作者：朱筠
朝代：清

卓午登山去欲曛，昭亭路外看孤云。遗民犹说蘖和尚，古庙莫寻梓府君。罗汉记亡贞石泐，绣球花见异僧闻。隐沦托迹知何是，唳鹤饥鼯几百群。
山坑
作者：朱筠
朝代：清

山坑新垩亭，我从唐坞来。衣上湿犹雨，舆底声真雷。人家沿山边，青松屋上哉。转径岭成夹，大江中间开。江以雨始大，滥觞源斟杯。出三天子都，两崖浸崔巍。厓上短短松，绿满疑莓苔。雨刷沙入江，刻露松根荄。生气自黏壁，养以雾与霾。此松与此石，得雨结之胎。孤壁下落江，径乱行客猜。盘屈厓底树，浮草挂作堆。窃恐雨不休，无路缘石隈。
当涂道中
作者：朱筠
朝代：清

冷风几夕野成秋，不觉生尘暑暗收。石马偶惊草陇鹊，水龙闲伴豆棚牛。人行江外程初稳，虫语田间岁已遒。早稻十分晚稻九，驿涂莫放酒杯休。
徐公驿
作者：朱筠
朝代：清

青驼二十里，徐公岭过半。上岭复下岭，驿马中间换。肩舆不留行，仆夫面已汗。连坡尽荒草，石田草中乱。此间山脊乾，不雨常苦旱。我行咨暑雨，对此转生赞。幸兹梁菽收，水绝天与灌。古人称逢年，用力必无玩。更从悟强恕，人喜我勿叹。西北风何来，推送健双骭。下岭亦不滑，高高睇前岸。
打钟岭
作者：朱筠
朝代：清

径过危亭直下冲，焦原侧足亦能容。鸺啼入夜知连树，虎迹侵晨候打钟。厓险强祈千磴稻，泉高易计十年松。客行百里斜曛薄，山色贪看不厌重。
枫岭出福建界
作者：朱筠
朝代：清

颇怯南歊恋朔空，未知歧路即西东。蚴虬螭断滩中石，璀璨砂希岭上枫。晏岁何堪层嶂别，早餐略耐几竿风。故人踯躅炎云外，我自加裘忆尔同。
柳山
作者：朱筠
朝代：清

隐士名全逸，兹峰以姓名。客从石壁出，滩到柳山平。草蝈叫阴切，厓花香晚清。今宵山水县，月望望分明。
涿州道中·凹字城
作者：朱筠
朝代：清

十丈飙掀黄土坡，一椽驿馆晷腾梭。会须颛顼城凹字，漫说轩辕战涿阿。平世驼罗早罢戍，细流挟活动成河。日寒柳脱驰官道，祇觉洪荒古意多。
涿州道中·华阳台
作者：朱筠
朝代：清

城隅西北华阳台，镇日犹吹燕国灰。名马骨存金饼掷，美人手好玉盘来。苦心竟就函头计，恨事空余生角哀。易水萧萧风莫渡，问谁置酒罚深杯。
涿州道中·卢植墓
作者：朱筠
朝代：清

扶风经学授康成，别有卢君得更精。弟子终能蜀国王，先生早与董公争。周身单帛仍埋骨，遣掾清醪漫辱名。后日纷纷祖勖偃，一官未觉北方荣。
涿州道中·郦道元宅
作者：朱筠
朝代：清

乡驿刚违一日零，楼桑村近指郦亭。故居尚可稽遒县，绝业偏能重《水经》。状景妙于谢客蛤，搜奇博比窦攸鼮。卧游几卷珍行箧，过此逾思地气灵。
游玉华洞用四十四有一百韵
作者：朱筠
朝代：清

少癖购群书，玉华洞志有。诧入古洞天，飞走绝迹？。今兹过将乐，使者轩乘輶。主人候紫气，止我具糒糗。君姓自仙李，客主龃误龂。我乐从君游，杨祠谒北阜。入城更出城，三华硚水浏。舟拖其里十，藤岭一发𫘹。会仙真拍厓，漱玉或遗玺。两亭谁所作，接引佛我诱。禽舌译客来，古记谓之舄。土人■烛洞，一扇风䬀飗。绣球踏蹴鞠，弋缴难收？。霏霏伞假客，仙羊初平趣。旁有猫卑伏，敖者駴啷喔。应真十八躯，倒挂示？？。苍龙漭出渤，爪弄角？蟉。巨象披毾，四足一鼻㰶。侧身瞰螺旋，？蟺，仙房在其间，床幄系纶绺。别有小仙房，婴绷却绊鞧。畇畇古仙田，洁蠲勃与溲。叠畦垡陈根，莠茁亦不获。闽耕宛则之，重泉灌秬秠。五龙下水戏，舚舌吐腥嗅。锦江鲤上水，涸冻将魱鯦。蓬莱翠叠叠，仙人放麋麔。■尔不可测，雷公面𩈏𩈸。舍之抱琴腿，一写思郁懤。鹰隼立目愁，羊肚燖其？。下垂就乳眴，心恻无子㹗。虎瞪儿耽耽，琥猫小更丑。伏地狮鬇鬡，破石爪翻蹂。何人雪深醉，滴滴酿啜？。我命笑嵇生，不乞石髓滫。鼠巧窃绥桃，仙遣狡犬守。雁门雪掌落，药箱冻乾{番臭}。琼楼玉宇人，醑饮诸父舅。抚席或间丈，长夜酣相侑。天平柱与针，平直常地纽。《冰柱》刘叉死，嵋石弥明朽。眼前句敢道，荔支馋手挜。风吹蜡炬泪，生不化先？。雪立陈公背，陈死人久久。秋千孰翻身，雪窝几孰授。八人者胡集，斗魁匡隐？。千岩又万壑，障运刘侯肘。幡然宝盖悬，覆此篯铿柩。厥子拜展墓，茗酒次列䀁。美人姣珊珊，白晰不槁㽲。一柱天为支，昆仑铜揭搝。吹吹金虾蟆，灵龟饮气寿。儒释道三家，天垂象人佑。苍苍其视下，巇哉湫乎攸。达摩无文字，无江渡无咎。鼓子叩则鸣，承露盘莹琇。玄武立若神，蚕丛石背负。闯然仙人扇，刻石至元手。更扪宋墨书，铲洞声䪮䪮。岁乾道丁亥。偕僧两劝首。入穴平崎岖，千载吾开间。爰睋普陀岩，莲花五纬晭。燕燕归其巢，白玉屏琼玖。钟离权吕岩，秘授魄针炙。鹦雕翵弯环，大小狮欲？。犀何望而觢，玉䨲小竹{鼠亚}。躄？跛鳖睨，漾水鸳非？。玉龙首偶出，仰面猱升翛。白玉蟾何娭，兜铳仙斗铳，石龛上石钟，钧广乐成九。村稚小矶掷，铿响殊击缶。沈吟轩辕张，礼乐天地负。仙梆下土传，漫天幂幂{厂穸}。灶盎俨人宅，真灵此薪槱。白狸敦桥边，踱踱弥勒右。布袋向我咍，明月落江否。毫光闪金星，十二乳一卣。酌之拜观音，像胡恒作妇。世间男子子，不悟中黝黝。蒲桃与核桃，刚柔埽用帚。何处木鱼响，七层楼纠蓼。且拾紫芝去，葫芦门罩留。投壶与登塔，手足若我揉。隐隐夜欲曙，一瞥火灭煪。此时心螴蜳，莫问卯与酉。人生梦有觉，子午穴王鲔。适来春水辰，却看秋月丑。四更渐五更，半轮隙光受。忽悟诗云葩，月出歌舒忧。五色需与卿，侧趾无底湫。升天色非玄，入地情无愀。敞克夜何其，窌牛鸣恐庮。石像前小坐，锦段蒙牝服。福地我帷车，浅斟此可酒。我游名山夥，石怪幻夜囿。如何夜又月，媒我若人囮。神仙非可学，金丹徒自痞。鼎炉更迷涂，出洞原自牖。奇哉䆗窱游，略抚壶中钮。何当常常斯，聊别谢吾友。
游玉华洞用四十四有一百韵
作者：朱筠
朝代：清
体裁：古风

少癖购群书，玉华洞志有。诧入古洞天，飞走绝迹�。今兹过将乐，使者轩乘輶。主人候紫气，止我具糒糗。君姓自仙李，客主龃误龂。我乐从君游，杨祠谒北阜。入城更出城，三华硚水浏。舟拖其里十，藤岭一发■。会仙真拍厓，漱玉或遗玺。两亭谁所作，接引佛我诱。禽舌译客来，古记谓之舄。土人■烛洞，一扇风䬀飗。绣球踏蹴鞠，弋缴难收�。霏霏伞假客，仙羊初平趣。旁有猫卑伏，敖者駴啷喔。应真十八躯，倒挂示��。苍龙漭出渤，爪弄角�蟉。巨象披毾，四足一鼻㰶。侧身瞰螺旋，�蟺，仙房在其间，床幄系纶绺。别有小仙房，婴绷却绊鞧。畇畇古仙田，洁蠲勃与溲。叠畦垡陈根，莠茁亦不获。闽耕宛则之，重泉灌秬秠。五龙下水戏，舚舌吐腥嗅。锦江鲤上水，涸冻将魱鯦。蓬莱翠叠叠，仙人放麋麔。■尔不可测，雷公面■■。舍之抱琴腿，一写思郁懤。鹰隼立目愁，羊肚燖其�。下垂就乳眴，心恻无子㹗。虎瞪儿耽耽，琥猫小更丑。伏地狮鬇鬡，破石爪翻蹂。何人雪深醉，滴滴酿啜�。我命笑嵇生，不乞石髓滫。鼠巧窃绥桃，仙遣狡犬守。雁门雪掌落，药箱冻乾■。琼楼玉宇人，醑饮诸父舅。抚席或间丈，长夜酣相侑。天平柱与针，平直常地纽。《冰柱》刘叉死，嵋石弥明朽。眼前句敢道，荔支馋手挜。风吹蜡炬泪，生不化先�。雪立陈公背，陈死人久久。秋千孰翻身，雪窝几孰授。八人者胡集，斗魁匡隐�。千岩又万壑，障运刘侯肘。幡然宝盖悬，覆此篯铿柩。厥子拜展墓，茗酒次列䀁。美人姣珊珊，白晰不槁㽲。一柱天为支，昆仑铜揭搝。吹吹金虾蟆，灵龟饮气寿。儒释道三家，天垂象人佑。苍苍其视下，巇哉湫乎攸。达摩无文字，无江渡无咎。鼓子叩则鸣，承露盘莹琇。玄武立若神，蚕丛石背负。闯然仙人扇，刻石至元手。更扪宋墨书，铲洞声䪮䪮。岁乾道丁亥。偕僧两劝首。入穴平崎岖，千载吾开间。爰睋普陀岩，莲花五纬晭。燕燕归其巢，白玉屏琼玖。钟离权吕岩，秘授魄针炙。鹦雕翵弯环，大小狮欲�。犀何望而觢，玉䨲小竹■。躄�跛鳖睨，漾水鸳非�。玉龙首偶出，仰面猱升翛。白玉蟾何娭，兜铳仙斗铳，石龛上石钟，钧广乐成九。村稚小矶掷，铿响殊击缶。沈吟轩辕张，礼乐天地负。仙梆下土传，漫天幂幂■。灶盎俨人宅，真灵此薪槱。白狸敦桥边，踱踱弥勒右。布袋向我咍，明月落江否。毫光闪金星，十二乳一卣。酌之拜观音，像胡恒作妇。世间男子子，不悟中黝黝。蒲桃与核桃，刚柔埽用帚。何处木鱼响，七层楼纠蓼。且拾紫芝去，葫芦门罩留。投壶与登塔，手足若我揉。隐隐夜欲曙，一瞥火灭煪。此时心螴蜳，莫问卯与酉。人生梦有觉，子午穴王鲔。适来春水辰，却看秋月丑。四更渐五更，半轮隙光受。忽悟诗云葩，月出歌舒忧。五色需与卿，侧趾无底湫。升天色非玄，入地情无愀。敞克夜何其，窌牛鸣恐庮。石像前小坐，锦段蒙牝服。福地我帷车，浅斟此可酒。我游名山夥，石怪幻夜囿。如何夜又月，媒我若人囮。神仙非可学，金丹徒自痞。鼎炉更迷涂，出洞原自牖。奇哉䆗窱游，略抚壶中钮。何当常常斯，聊别谢吾友。
湖坑道中
作者：朱筠
朝代：清

冲泥三日仆夫僵，霂霢迟迟十里长。圆岭赪呈偶剥块，方池绿浸未分秧。雨深云在晴非碧，潦甚泉翻沸若浆。间惜棕身清几丈，不陵绝顶但依墙。
瀛台和高东井韵
作者：朱筠
朝代：清

人言窟头穴地来，子囚厥父天击雷。谁参燕军冯老子，小喜肩比真舆台。何时册子亦解读，田夫牧竖教一隈。孔子同寿共夸说，吟诗台尚河间开。我行过此问往迹，不见茂树惟枯荄。绝响克死所事说，徒生见臣于人才。咄哉景城何其辱，一夫阅历九主回。想其进身由宦者，巡官文学初淹该。荐之河东掌书记，眇龙颔首低以徊。遂直学士卧刍束，戒体不毁美女胎。群帝崩崩我相独，宛然石戴土曰嵬。事晋事汉等闲事，痴顽绝倒天不菑。佛救不得皇帝救，羓喜而北斯言阶。世宗真龙压旻卵，不谏忽谏当浮杯。阶下作得山定否，其言不验鸣知哀。七十三死长乐叙，谓无廉耻欧阳咍。四姓及契丹所得，阶勋官爵嗟荣哉。子弟臣司长夫父，以国居贾何多财。閒出所有赒乡里，鬻此土阜千秋苔。独不堪赋君子寿，南山之苔北山莱。
由定远上岱山铺宿滁之大柳树驿
作者：朱筠
朝代：清

大横山界县东南，兹山正南亦其尾。妄名以岱拟东岳，撼山之宗笑尔蚁。童童草荒顶积潦，蕨无一掬况复䔇。今秋五阅月不雨，著足嚣尘扇长颹。环滁皆山南人矜，此居北方亦太菲。上上十里古禅林，舆屩磨沙夫自唏。禅林傍墩曰仙居，石不解触云叆叇。下哉聊舍大柳树，树忽飘零人去伟。五代用武艺祖来，擒将滁门摧巨虺。水何清清山徒高，欧阳之谈吁僾俙。于今平世客偶过，驿馆几陈滑书棐。寒风一之日觱发，深夜逼人赋山鬼。此间且苦旱无衣，岁何以卒腓百卉。去险即平境则殊，人孑我余得又几。馆虽不张幕与帷，吾能饮乎醉乐岂。
登莲花峰绝顶见云城之异歌以记之
作者：朱筠
朝代：清
体裁：古风

江南山山曰莲华，坼裂菡萏名妄加。九华华开瓣乱放，余者一片或一丫。歙莲华峰得莲性，一茎通理抽天葩。黄海中央擢秀上，交合沆瀣仙杪芽。我摩天都右胁过，玉屏风上行些些。翻身莲华沟里入，坎窞一脱血肉痂。清风推我石楞寸，魂魄不堕喉歔㰳。老子尔立我欲坐，上莲华岭聊趺跏。此閒来止丈万万，仰看峰自飞云遮。从奴健足一舁去，顾我瞪废如疯痳。我口语心心语足，上也不能莫欲罢。平生好奇灵境即，甘心岂顾身参差。崖月生霸石䨲望，蹑其睫去临谽谺。二分侧屦倚巨石，野菊艳艳媚蘖茬。转股乱莽水溜走，一推三却崩浮沙。巨石打胫折不得，灵气勃勃腾飙车。我勇初鼓洞门得，肺腑示我相向夸。俯身狂喜折者再，妙香心沁不敢邪。三幽四旷里那记，每入而出躏萚苴。必有怪松虬守户，鳞苍鬣䯿冲人拿。亦知莲质本空洞，耦丝断续缘穴斜。的的穿房石结薏，撑支飞厂其叶蕸。行乎无怖闯灵所，洞穷壁立百丈赊。五内已灰壁见趾，导者跃上争猱�。青布两疋结缒下，挽之亡命犯石牙。盘躄天海观叹止，并厓沟夹支机查。抠襟聚足风扫级，前踵见布以手抓。浮生竟上莲花坐，石尖围我中尊污。盈盈香砂莲气一，天风荡目彤精佳。须臾上界青廓廓，四周亿万环闉阇。女墙一发壁浅碧，鹅黄鷩赤重重霞。色有五莫辨孰正，万雉立筑三足鸦。山灵借日示我影，失笑脱屣忘吾家，芙蓉之城此岂是，本来清绝宁忘耶。左顾天都平眺往，莲蕊采采莲船划。诸峰出没白云下，绕城色界天无涯。前人但说云海异，我独遇此叹且嗟。细书顶石诧好事，去去百步云梯遐。
登莲花峰绝顶见云城之异歌以记之
作者：朱筠
朝代：清

江南山山曰莲华，坼裂菡萏名妄加。九华华开瓣乱放，余者一片或一丫。歙莲华峰得莲性，一茎通理抽天葩。黄海中央擢秀上，交合沆瀣仙杪芽。我摩天都右胁过，玉屏风上行些些。翻身莲华沟里入，坎窞一脱血肉痂。清风推我石楞寸，魂魄不堕喉歔𭭈。老子尔立我欲坐，上莲华岭聊趺跏。此閒来止丈万万，仰看峰自飞云遮。从奴健足一舁去，顾我瞪废如疯痳。我口语心心语足，上也不能莫欲罢。平生好奇灵境即，甘心岂顾身参差。崖月生霸石䨲望，蹑其睫去临谽谺。二分侧屦倚巨石，野菊艳艳媚蘖茬。转股乱莽水溜走，一推三却崩浮沙。巨石打折不得，灵气勃勃腾飙车。我勇初鼓洞门得，肺腑示我相向夸。俯身狂喜折者再，妙香心沁不敢邪。三幽四旷里那记，每入而出躏萚苴。必有怪松虬守户，鳞苍鬣䯿冲人拿。亦知莲质本空洞，耦丝断续缘穴斜。的的穿房石结薏，撑支飞厂其叶蕸。行乎无怖闯灵所，洞穷壁立百丈赊。五内已灰壁见趾，导者跃上争猱？。青布两疋结缒下，挽之亡命犯石牙。盘躄天海观叹止，并厓沟夹支机查。抠襟聚足风扫级，前踵见布以手抓。浮生竟上莲花坐，石尖围我中尊污。盈盈香砂莲气一，天风荡目彤精佳。须臾上界青廓廓，四周亿万环闉阇。女墙一发壁浅碧，鹅黄鷩赤重重霞。色有五莫辨孰正，万雉立筑三足鸦。山灵借日示我影，失笑脱屣忘吾家，芙蓉之城此岂是，本来清绝宁忘耶。左顾天都平眺往，莲蕊采采莲船划。诸峰出没白云下，绕城色界天无涯。前人但说云海异，我独遇此叹且嗟。细书顶石诧好事，去去百步云梯遐。
老人峰
作者：朱筠
朝代：清

翻身龙翻石，招我立老人。辛苦馋涎过，飘若神仙身。老人昔扶杖，鬼窃摧为薪。须眉信甚伟，毋乃曾避秦。黄公与角里，化石或有因。不然谷城葬，生死子房亲。我行揖翁坐，欲就往古陈。白云滃起谷，忽失面目真。旁一老差小，徐甲从䏥贫。索钱吐乙符，白骨支轮囷。颇闻七十庵，所在宅隐沦。斯翁存岿然，及见古初仁。黄山朝朝海，松长如桑匀。松乎海随灭，石寿逾灵椿。
舆自山左折行达碧云寺
作者：朱筠
朝代：清

不徒而舆舍小舸，人肩上上山之左。秋风吹草草益深，崔巍石戴土坎坷。坎坷之土没深草，茇草如割草行果。土高土低乱行脚，十余脚互草中跛。苦寻芳菲愁靃靡，强逐町疃耐堀堁。一峰才下一峰上，半趾刚平半趾颇。虽喜孤松作前导，每疑碎砾其中叵。我乎定志游在斯，塞翁冉{阝知}福与祸。三天都降九子陟，无路吾游无不可。今朝小试左股夷，何客肯为前足裹。忽焉土中出数石，张牙啮人跃不堕。僧来指之过此閒，高阁当空见灵璅。我远见阁近不见，喜若捕蛇得珠颗。大呼仆夫齐足力，转眼翠云亭著我。琳琅四壁照眼读，刻画端庄间娿娜。人来人去言空堂，水后水前送侧柁。即看河边山下路，一线蚰蜒平以妥。我入险来出必易，顷刻冰心息观火。眼中敬亭已落手，且乞蒲团此兀坐。
舆自山左折行达碧云寺
作者：朱筠
朝代：清
体裁：古风

不徒而舆舍小舸，人肩上上山之左。秋风吹草草益深，崔巍石戴土坎坷。坎坷之土没深草，茇草如割草行果。土高土低乱行脚，十余脚互草中跛。苦寻芳菲愁靃靡，强逐町疃耐堀堁。一峰才下一峰上，半趾刚平半趾颇。虽喜孤松作前导，每疑碎砾其中叵。我乎定志游在斯，塞翁冉■福与祸。三天都降九子陟，无路吾游无不可。今朝小试左股夷，何客肯为前足裹。忽焉土中出数石，张牙啮人跃不堕。僧来指之过此閒，高阁当空见灵璅。我远见阁近不见，喜若捕蛇得珠颗。大呼仆夫齐足力，转眼翠云亭著我。琳琅四壁照眼读，刻画端庄间娿娜。人来人去言空堂，水后水前送侧柁。即看河边山下路，一线蚰蜒平以妥。我入险来出必易，顷刻冰心息观火。眼中敬亭已落手，且乞蒲团此兀坐。
茶洋
作者：朱筠
朝代：清

略过危岭入茶洋，面面危滩缭短墙。柏乱梅花球未落，石惊龟壳蛤堪尝。奸穷怪变平知好，冲澹萧疏妙欲忘。一叶落红飞竹轿，拈来莫似静中香。
虎丘寺
作者：朱筠
朝代：清

阖闾葬后十余年，越人发之但空冢。至今虎丘寺法堂，大佛三尊俨然奉。生时役众人力耗，金精下藏虎上垄。祖龙贪凿更致虎，银池铜棺费太冗。金玉凫雁翔地中，虚上实下谤詾詾。忽化为寺又千载，法当枯瘦消臃肿。如何吴人风转侈，厥光如火艳锦拥。万贿毕致先广闽，百技争陈到偶俑。空令四民闲无职，秉烛来游织疑蛹。駴心荡魄夫为乐，六月不炎走怂恿。必有饥寒为受之，所好在尽吾其恐。古悃愊吏久不闻，眼中靡靡兹较重。九州懋迁总货宝，一郡输之无乃勇。谁其作者谁救之，纵使佛来足亦踊。迁延笑顾应真虎，惟尔不食故不竦。
覃溪前辈以诗附粤东金石十余通见赠且索余安徽所拓石本依韵奉答
作者：朱筠
朝代：清

归来何事从清话，酬酢陡增金石债。蒲牢难迹凫氏铿，窣堵易读陀罗呗。先生示我粤东略，开拓海滨出湫隘。我搜皖歙万山中，以取报与渺一介。百涉锦江厓漫灭，三观云海天荒怪。欲问唐铭泉独温，曾寻秦石松同拜。三天子视五大夫，一字不著游哉喟。所赖癖嗜无空过，盗窃灵山饱蠹坏。溜痕炙影辨文字，不畏秋霖趁午晒。府州十走拓三百，公然著录欧洪派。颇学郦碑生逐波，敢比扬书死争芥。先生欲之岂交易，人弓未用论疆界。窃疑鼎考太高高，《博古图》中图象虿。鄙人陋守小篆后，楚宋相遭嘻甚惫。请猎北邙扫狐兔，刮磨窆石虑驵狯。不然梦上汉金茎，刻画犹濡古沆瀣。姑妄言之妄听之，娱目当前取意快。己或暂得奇相欣，好之所聚远亦届。破空句不假海月，倒披文要符山䪥。方将求益慁先生，切莫故人呵菜卖。
观僧伽师塔书其图记后
作者：朱筠
朝代：清

脱罪宁计满船资，韩诗不解吟嘎咿。嘻僧伽塔如人耆，披图读记我心惟。厥疑忽失饱丧饥，师初扫龙兴寺墀。正殿不支荒坛壝，乞五百千师曰唯。时二比丘笑而冁，师曰来汝覸江？。楼橹压浪人挽推，捆帛抱贝陆辇馗。其人彪发马则骙，师呼若剽将安赍。若贿水中焚自悲，兵乎在颈贿贻伊。盗骇举施师靡遗，构殿数不遗一榱。已而盗败赦获夷，来膜拜师去伾伾。师活我豫且之龟，见如茵芰涂麻脂。昌黎诗之送澄师，师来西天竺隇䧅。何国何姓师耶谁，贺跋元济乞邻比。此舍古佛栋与楣，普照王像为之尸。掘碑得像观者咨，十一面现真牟尼。塔初建泗覆梩蔂，金色宝相筑土筛。师指蛰龙懒傫傫，神告列缺逐以䨨。？棂出指裂飞鬐，手瓶掷裴妻盱睢。卧者起趋自褰帷，齿痛丐饮巨石狮。子母不药咍咦咦，有疾曰癞师䠞眉。维杨及柳洒之绥，沙锣靳予水汝尸。妇脰有绳口齿肌，索毕侯扇波犹砥。知悔恶鬼现善姿，行矣白衣人来迟。五百尊者铁胼胝，出井师代衣蚀菭。万回遭师恭且寅，曰观世音救疮痍。师心在泗喻日葵，化臭而香塔如锥。顶珠光斗龙躨跜，火师不坏众涕洟。毋令水作人鱁鮧，是匹禹锁亡支祁。镇此淮泗留民彝，以佛法度悔可追。前年风绝塔冠緌，唐人写经飞若鸓。环泗儿啼惟师私，破柱兀立功何丕。兹闰我来雨涔？，塔汨没水师持维。我何求师礼阪阺，目知见师心知恞。李邕碑沈孰诹咨，披裘水边凄绤絺，我思据壳食蛤蜊。
观僧伽师塔书其图记后
作者：朱筠
朝代：清
体裁：古风

脱罪宁计满船资，韩诗不解吟嘎咿。嘻僧伽塔如人耆，披图读记我心惟。厥疑忽失饱丧饥，师初扫龙兴寺墀。正殿不支荒坛壝，乞五百千师曰唯。时二比丘笑而冁，师曰来汝覸江�。楼橹压浪人挽推，捆帛抱贝陆辇馗。其人彪发马则骙，师呼若剽将安赍。若贿水中焚自悲，兵乎在颈贿贻伊。盗骇举施师靡遗，构殿数不遗一榱。已而盗败赦获夷，来膜拜师去伾伾。师活我豫且之龟，见如茵芰涂麻脂。昌黎诗之送澄师，师来西天竺隇䧅。何国何姓师耶谁，贺跋元济乞邻比。此舍古佛栋与楣，普照王像为之尸。掘碑得像观者咨，十一面现真牟尼。塔初建泗覆梩蔂，金色宝相筑土筛。师指蛰龙懒傫傫，神告列缺逐以䨨。�棂出指裂飞鬐，手瓶掷裴妻盱睢。卧者起趋自褰帷，齿痛丐饮巨石狮。子母不药咍咦咦，有疾曰癞师䠞眉。维杨及柳洒之绥，沙锣靳予水汝尸。妇脰有绳口齿肌，索毕侯扇波犹砥。知悔恶鬼现善姿，行矣白衣人来迟。五百尊者铁胼胝，出井师代衣蚀菭。万回遭师恭且寅，曰观世音救疮痍。师心在泗喻日葵，化臭而香塔如锥。顶珠光斗龙躨跜，火师不坏众涕洟。毋令水作人鱁鮧，是匹禹锁亡支祁。镇此淮泗留民彝，以佛法度悔可追。前年风绝塔冠緌，唐人写经飞若鸓。环泗儿啼惟师私，破柱兀立功何丕。兹闰我来雨涔�，塔汨没水师持维。我何求师礼阪阺，目知见师心知恞。李邕碑沈孰诹咨，披裘水边凄绤絺，我思据壳食蛤蜊。
诗话楼联
作者：朱筠
朝代：清
体裁：联

隐钓风分七里濑；品诗意到六朝人。
赠洪稚存归以寿其母
作者：朱筠
朝代：清

洪生才如矛，决刺快棘矜。从我我来南，得子色已欣。更有黄生奇，猿骨鹤之筋。二生于常士，两扛龙文斤。我偕犯天都，虬虎啖腭龈。试身争自夸，告我归殷殷。曰余有母在，登临省当勤。生母年六十，抱节鞠汝慬。汝父行我书，母之节断断。生行显彰之，有待曙欲昕。我就栋与栭，始见泮一芹。学之博孝备，理顺乐且欣。吾不为厄言，歌慰子请殷。
赠洪稚存归以寿其母
作者：朱筠
朝代：清
体裁：古风

洪生才如矛，决刺快棘矜。从我我来南，得子色已欣。更有黄生奇，猿骨鹤之筋。二生于常士，两扛龙文斤。我偕犯天都，虬虎啖腭龈。试身争自夸，告我归殷殷。曰余有母在，登临省当勤。生母年六十，抱节鞠汝慬。汝父行我书，母之节断断。生行显彰之，有待曙欲昕。我就栋与栭，始见泮一芹。学之博孝备，理顺乐且訢。吾不为厄言，歌慰子请殷。
郭璞墓
作者：朱筠
朝代：清

浪飞打船头，回溅射江破。我欲往金山，郭璞墓边过。景纯昔赋江，博丽恣顿挫。《尔雅》与《山经》，手注分余唾。或言鼍精化，人尝伺其卧。故老云入江，下撼金山座。出语山如莲，茎小承葩大。此论虽诞绝，形理妙虚课。葬经亦流传，青乌家倡和。何为埋水中，骨肉自投堕。当时树閒巢，赠衣刑卒荷。岂独死后骸，一任付泥涴。俗说戒其子，反语遭弄播。又云桴载？，旋转如水磨。直下千尺安，沙涌墓一个。到今成此山，世世仙可贺。异说当孰主，孤屿天偶作。《游仙诗》或信，兹亦疑冢佐。
郭璞墓
作者：朱筠
朝代：清
体裁：古风

浪飞打船头，回溅射江破。我欲往金山，郭璞墓边过。景纯昔赋江，博丽恣顿挫。《尔雅》与《山经》，手注分余唾。或言鼍精化，人尝伺其卧。故老云入江，下撼金山座。出语山如莲，茎小承葩大。此论虽诞绝，形理妙虚课。葬经亦流传，青乌家倡和。何为埋水中，骨肉自投堕。当时树閒巢，赠衣刑卒荷。岂独死后骸，一任付泥涴。俗说戒其子，反语遭弄播。又云桴载�，旋转如水磨。直下千尺安，沙涌墓一个。到今成此山，世世仙可贺。异说当孰主，孤屿天偶作。《游仙诗》或信，兹亦疑冢佐。
骆马湖
作者：朱筠
朝代：清

数掠马陵尾，右顾骆马湖。马饮河腹满，有时吐其余。减水坝在下，出内河之梳。亦如梳马毛，其行自卷舒。六塘亦近之，通漕供仓储。赋艘来东南，水柜佐转输。侧闻庙堂上，刻石宏远谟。此诚关国计，制用耕畜初。粒粒岂易致，守谷夷吾书。古人防菜色，亦有非常虞。运之川则利，藏之仓勿疏。
龙翻石
作者：朱筠
朝代：清

乱山偪孤霤，急吐吞九八。峰峰雨助瀑，洗石如刀刮。石皮皴剥骨，流刀犹自刷。万千百丈石，激落声裂？。上石裂掷甓，下石秃剃鬝。石堆霞径绝，水喷风声杀。游屐百折到，欲上难戛戛。兴未尽反恨，膝以上厉滑。悬波信自誓，缘山力失拔。土人陈社子，矫过獾与豽。负我跃浪泅，度石犯齿齾。颔下鳞三尺，出自龙喔嗗。试身险婴物，翻石名记札。覆水矼屡扼，浮生穴自窡。今兹度恶风，神山眼察察。回头云外乘，携手娱婠娺。
龙翻石
作者：朱筠
朝代：清
体裁：古风

乱山偪孤霤，急吐吞九八。峰峰雨助瀑，洗石如刀刮。石皮皴剥骨，流刀犹自刷。万千百丈石，激落声裂�。上石裂掷甓，下石秃剃鬝。石堆霞径绝，水喷风声杀。游屐百折到，欲上难戛戛。兴未尽反恨，膝以上厉滑。悬波信自誓，缘山力失拔。土人陈社子，矫过獾与豽。负我跃浪泅，度石犯齿齾。颔下鳞三尺，出自龙喔嗗。试身险婴物，翻石名记札。覆水矼屡扼，浮生穴自窡。今兹度恶风，神山眼察察。回头云外乘，携手娱婠娺。
听项炯庵吹笛
作者：朱筼
朝代：清

湿云夕敛轻阴薄，雨洗花光漾寥廓。十斛春愁黯不开，来过罗郎浇酒阁。炯庵项君秦淮客，卧向胡床弄长笛。绝塞风高断雁悲，寒江秋老啼猿涩。余声袅袅逐游丝，落日花前天宇阒。忆予客梦少年场，桃叶桃根几断肠。君归试问清溪水，应记风流桓野王。
吴暮桥招游湖上喜晤陈柏堂兼怀吴谷人编修日下
作者：朱筼
朝代：清

佳客羸骖此暂停，喜从鸥鹭戏沙汀。飞腾壮志凭诗卷，辛苦衰年倩酒瓶。百顷烟光新涨碧，一冈松叶远山青。相思季重情多少，隔舫笙歌倚醉听。
木末楼
作者：朱筼
朝代：清

绝磴盘空上，来登木末楼。潮声分旦暮，山色变春秋。树古藏猿狖，江清散鹭鸥。午钟送僧梵，云水思悠悠。
赠汪容甫
作者：朱筼
朝代：清
体裁：古风

汪生七龄失所怙，交亲一旦弃如土。任氏遗孤衣葛衣，谢朓书堂掩蓬户。贤哉生母备艰辛，十指纺绩易米薪。夜深教生读经史，生年二十歌采芹。上堂拜母母色喜，文名藉藉惊乡人。生才有如此，生岂常贱贫。人情冷暖不足道，白衣苍狗驱浮云。冰霜自是生成德，利器原从盘错识。由来人定可胜天，柳母丸熊欧画荻。秋风鹰隼好腾骞，立身廊庙师昔贤。好将母氏劬劳状，胪入兰台列女篇。
晋太康九年残砖砚歌
作者：朱紫贵
朝代：清

张郎贻我砖一枚，乃自官奴城下来。纪元太康纪年九，断纹斑剥如云雷。典午寰区才混一，铜驼转盼薶蒿莱。龙骧将军三级塔，不有赵逸谁知哉。顽质块然瓦砾比，故应起灭如飞灰。胡为历久尚完好，声价欲比铜爵台。当其抟埴为胚胎，岂意琢削为砚材。檀匣锦茵一位置，遂登几席离尘埃。竹头木屑无弃物，焦琴柯笛有别裁。苟非因才妙驱使，岂免掷弃荒烟堆。自来物物有遭际，抱才何患终沈薶。独恨不识王右军，为把栗尾书麝煤。羽阳宫，香姜阁，高寒碧瓦千门开。非无千秋万岁字，寒芜蔓草空徘徊。尔独因缘结翰墨，龙尾凤味相朋侪。我歌此歌三太息，古今貉邱土一抔。
赤乌砖歌
作者：朱紫贵
朝代：清

铜仙辞汉铅泪垂，爵台瓦作鸳鸯飞。国山囤碑亦伪托，青盖黄旗竟入洛。吴宫花草成荒芜，此砖何独全形模。纪年犹是三分国，垒石何如八阵图。父兮如龙兄如虎，坐拥江东一片土。可怜身披鼲鼠裘，此缺应难鍊石补。尔不玉碎乃瓦全，表墓聊志延陵阡。作公作卿亦何有，华屋山丘一回首。呜呼！人生安得如尔寿。
晋州感兴
作者：朱纫兰
朝代：清

隔岁久行役，登临欲语谁。秋声鼓子国，日落魏公祠。霜意推冬令，笛声生暮悲。遥怜芦蓼岸，正是雁来时。
山斋
作者：朱纬
朝代：清

美睡朝慵起，荆扉午未开。云间不飞去，鸟倦却归来。樱熟从人摘，松疏拟自栽。帘垂清昼永，阶上遍生苔。
秋怀
作者：朱纬
朝代：清

高城画角响西风，黄叶疏林已半空。午夜间愁镫影里，满怀凉思雨声中。移山未可嗤愚父，失马还应比塞翁。落拓故人多似我，相期九日一樽同。
春暮泛西湖·其一
作者：朱纲
朝代：清
体裁：五言律诗

岸柳拖新绿，湖光漾晓晴。山从云外合，舟向镜中行。密树藏僧舍，轻烟绕郡城。榜人指古迹，到处记题名。
春暮泛西湖·其二
作者：朱纲
朝代：清
体裁：五言律诗

乍觉樵苏少，方知节钺威。行人咸醉客，游女似江妃。浅渚群鸥浴，晴空一鹭飞。清光堪荡漾，鼓枻欲忘归。
晓起
作者：朱纲
朝代：清

晓风发曙光，清冷遍郊野。起来有宿酲，昨饮尽三雅。旧被推床头，群雀乱檐下。扫地苔满砌，轴帘松覆瓦。回视插架书，取次手中把。竹阑滴沥声，尚有露珠泻。扰扰市嚣起，渐闻走车马。
游湖心亭
作者：朱纲
朝代：清
体裁：七言律诗

春声历乱鸟争啼，系艇江皋落日低。游客披襟登画阁，佳人拾翠步芳堤。群峰缥缈光如洗，一水涵虚望欲迷。千古名流传胜迹，閒情漫咏壁间题。
挽吴恭亨妾李氏联
作者：朱纶焕
朝代：清
体裁：联

使清娱不侍司马游，即于世无闻，为可想见；设坡老竟先朝云死，其以财自卫，又当何如。
寡言
作者：朱经
朝代：清

陇山多飞鸟，翱翔适其生。鹦鹉夸能言，樊笼苦拘萦。钟鼓悬太常，考伐声铿鍧。不叩而自鸣，群谓之妖声。吉人以行重，躁人以舌轻。缅怀磨兜坚，守口心怦怦。
惜日
作者：朱经
朝代：清

江河日流注，难挽东逝波。羲和日奔驰，难回鲁阳戈。终日但饱食，冉冉岁月过。此后悔失时，荒耄无如何。浮游水上萍，奄忽霜馀莎。勉旃复勉旃，慎无悲蹉跎。
责己
作者：朱经
朝代：清

勿谓寸阴短，既过难再获。勿谓一丝微，既缁难再白。赴善登崇山，寡过扫尘积。一日省一愆，三月未盈百。责人不肯恕，责己每自匿。愿言砥廉隅，此身敢虚掷。
挽陈昌镛联
作者：朱经帅
朝代：清
体裁：联

裹革竟无尸，可怜君赉志神霄，未免红羊销劫火；招魂知何处，愿助我奋威江浦，长乘白马作灵潮。
重过鹤来庄有感
作者：朱绥
朝代：清
体裁：五言律诗

繁华相继尽，每到只孤行。亭畔空余竹，花间尚有莺。废兴同世事，冷暖自人情。往日开樽地，萧萧春草生。
下第慰友
作者：朱续京
朝代：清

屡恨端明遗李廌，下闻祠部识昌黎。且从荣子歌三乐，莫效伯鸾叹《五噫》。
期友不至
作者：朱续京
朝代：清

夕阳在西山，素月上东岭。丛篁凝露光，澄波下天影。清籁时淅淅，幽怀复耿耿。无人话夜凉，流萤度三径。
舅氏内翰公招同念亭卜太史野集赋呈
作者：朱续晫
朝代：清

春山沐春雨，静女整烟鬟。浅草宜趺坐，明霞助醉颜。花随村断续，萍逐水弯环。十丈红尘里，谁当似此间。
钱塘怀古
作者：朱绶
朝代：清

铁骑常嘶薄建康，论和议战总沦亡。鹳鹅春散将军垒，蟋蟀秋开宰相堂。海上孤儿沈赵氏，梦中故土索钱王。须知天意成南渡，民岳山先号凤皇。
随渔村舅氏过鉴湖
作者：朱绶
朝代：清

不泛南湖水，重归已十年。烟波如昨日，游钓忆从前。细雨开花径，奇峰落画船。樵风应可借，同过若耶边。
题画
作者：朱绶
朝代：清
体裁：七言绝句

饥雁相呼落暮田，柔杨袅袅拂鸣舷。晚来乘兴疾归去，冲破横塘十里烟。
无棣
作者：朱缃
朝代：清

斜日下城角，炎风一骑驰。野花全白后，山果半红时。小袖攀桑妇，方垆卖饼师。我来偶摊饭，树影正离披。
燕子词
作者：朱缃
朝代：清

翩翩燕子隔花宇，黑剪红襟向花舞。去年将子入高楼，主人爱惜垂帘钩。拂尔毛羽护尔巢，殷勤结纳同良交。岁寒飏去不回首，无需于君从君嘲。今年重来少颜色，巢空泥冷生荆棘。任尔呢喃语纷纷，主人高卧如弗闻。
赠别李公晋归恩州
作者：朱缃
朝代：清

经旬亲杖履，游与喜同君。新水鸭王浦，空山扁鹊坟。谈丛推雅量，酒阵策奇勋。挥手来朝别，春风隔暮云。
沁园春·茉莉
作者：朱美英
朝代：清

玉琢玲珑，小朵娟娟，开当晚凉。看露华洗出，栽须瓷盎，晚风吹放，灌合琼浆。鸾镜妆残，蝉纱浴竟，小摘斜簪趁月光。句留处，是五更转侧，两鬓凝芳。罗纨柄贮昏黄。正斗帐红罗绮梦长。记■篮挂处，香偏叠雪，桃笙展罢，冷欲凝霜。十幅鸾笺，一枝斑管，不写人间第二香。关心甚，比陔兰采得，先奉萱堂。
园夜
作者：朱联沅
朝代：清

刬地风埃夕梦沈，弥天哀乐一镫深。华年已负崚嶒骨，皓月微窥玉雪心。了了馀生拚几屐，茫茫尘劫累千寻。元知忧国非吾事，忍泪还搜漆室吟。
挽张之洞联
作者：朱联沅
朝代：清
体裁：联

广雅振儒风，综研经南宗、阅微北学；公忠恢奥略，媲李规开国、左翊中兴。
睡起
作者：朱联沅
朝代：清

稍从寂寞养天真，睡起怡然一欠伸。秘笈偶笺《清异录》，头衔自署太平民。微吟浅醉能中圣，澹月疏筠最可人。照影池波索双笑，此怀惟有白鸥亲。
端阳后一日小集法喜龛写上鞮芬
作者：朱联沅
朝代：清

北秀南能证妙因，栖禅法喜是天亲。一龛花雨光明地，著我修罗历劫人。捉鼻微吟意惘然，红楼镫灺晚凉天。覆杯粗说扬州梦，已换沧桑到酒边。
端阳后一日小集法喜龛写上鞮芬·其一
作者：朱联沅
朝代：清

北秀南能证妙因，栖禅法喜是天亲。一龛花雨光明地，著我修罗历劫人。
端阳后一日小集法喜龛写上鞮芬·其二
作者：朱联沅
朝代：清

捉鼻微吟意惘然，红楼镫灺晚凉天。覆杯粗说扬州梦，已换沧桑到酒边。
史梦兰继室田太夫人九十大寿
作者：朱聘三
朝代：清
体裁：联

程氏教儿任天下；鲍姑得道是神仙。
满江红·题瓶中桃花遗画
作者：朱肄南
朝代：清

瓣染鹃红，铜饼里、生香不断。想玉人，画眉初了，戏拈斑管。折叠屏前花雾深，博山炉里沉香满。对兰窗，写出一枝春，天初暖。曲栏外，飞絮乱。檐宇下，游丝缓。帘幕昼沉沉，暗垂银蒜。几点燕支抚艳容，数行麝墨添芳款。叹仙才，未合住人间，瑶池馆。
挽张之洞联
作者：朱肇新
朝代：清
体裁：联

天未丧斯文，经师人师，吾将安仰；今不遗耆老，良相名相，古何以加。
寒夜读书
作者：朱肇璜
朝代：清

朔风号纸窗，霜气肃檐瓦。耿耿一灯明，虚室意潇洒。简编随意读，寻味我心写。淡泊得膏腴，肤浮付土苴。上下观古今，一一归炉冶。此时天气寒，瀹茗代杯斝。披帏盼高空，星河淡欲泻。邻鸡冻不鸣，应知和者寡。
崇庆牧常公殉节诗
作者：朱腹松
朝代：清

从来勇略出儒生，节烈于今重锦城。馀瘴未销诸葛垒，孤锋特试伏波营。秋风战马惊驰檄，夜月荒燐恸结缨。鹃血年年啼不住，悲歌还拟壮军声。褒封万里下天门，廿六人依豹雾昏。劲节已横仙阁立，英风犹带蜀江奔。诗留馀册皆申义，民集新祠尚戴恩。何日浣花溪上过，椒浆柏酒奠忠魂。
崇庆牧常公殉节诗·其一
作者：朱腹松
朝代：清

从来勇略出儒生，节烈于今重锦城。馀瘴未销诸葛垒，孤锋特试伏波营。秋风战马惊驰檄，夜月荒燐恸结缨。鹃血年年啼不住，悲歌还拟壮军声。
崇庆牧常公殉节诗·其二
作者：朱腹松
朝代：清

褒封万里下天门，廿六人依豹雾昏。劲节已横仙阁立，英风犹带蜀江奔。诗留馀册皆申义，民集新祠尚戴恩。何日浣花溪上过，椒浆柏酒奠忠魂。
九日
作者：朱茂昉
朝代：清
体裁：七言律诗

节物惊心感岁华，篱边丛菊自开花。关河冷落低残树，故国凄凉久种瓜。风景已随人世换，茱萸犹傍酒杯赊。天边鸿雁归飞急，客子衣单何处誇。
放榜之前夕示诸分校
作者：朱荃
朝代：清

珠沈海底费搜罗，深夜然犀照碧波。寄语群公高著眼，青衫明日泪痕多。
湖上送家兄入都
作者：朱荃
朝代：清

幽鸟唤春春又阑，六桥烟柳簇征鞍。客途再到悲欢异，樽酒相逢去住难。五夜鸡声惊昨梦，连朝花信破轻寒。停鞭不尽蝉联语，回首高城夕照残。
早春过遂初园
作者：朱莅恭
朝代：清
体裁：古风

园林新雨过，微风度丛竹。振衣登高台，远山互回复。空翠滴诸峰，烟岚近茅屋。庭前早梅舒，池上闲鸥浴。杨柳初垂丝，掩映春波绿。遥闻鹤唳起，缥缈出松谷。数声渔笛来，残阳挂乔木。
下方广观瀑
作者：朱葵之
朝代：清

雪山夜颓银潢泻，水势行空若奔马。琳宫一角枕山腰，珠瀑环观宜在下。云峦䆗窱开烟村，中有修竹藏寺门。寒山拾得不可见，一声鱼呗清心魂。寺门恰对前山麓，崖磴层层互起伏。殷地春雷走甲兵，洒空夏雪飞罗縠。侧出都疑琼树悬，横拖似避金松矗。万丈奔驰界赤霞，千番灌溉滋黄独。君不见，仙掌侧，匡庐旁，龙湫大小争颉颃。建瓴之势此为最，白龙首尾何昂藏。兴公作赋叹奇绝，至今翰墨流馨香。吁嗟乎！安得剡溪藤一纸，收拾青山入笔底。更谱怪松尺有咫，卧听惊涛长隐几。
偕彦山从子游卧樟楼观古樟循城闉访春草池次日由谢客岩登舟即以留别
作者：朱葵之
朝代：清

古樟卧城闉，根内枝撑外。有如蟠曲龙，垂首作偃盖。四出纷鳞而，濛濛俯苍霭。一楼介其间，拥之若旌旆。想当城未营，枝叶靡有艾。自从鼛鼓兴，束缚苦无柰。正气养天和，内心轶尘壒。虽呈褦襶形，而鲜斧斤害。亭亭泰岱松，簇簇孔堂桧。彼势何郁葱，尔形鲜聊赖。南瞻海似杯，西望江如带。何当化龙飞，甘霖洒滂沛。甘霖霁颓阳，屐齿未云惫。雉堞纷四环，瞻瞩随所届。差鳞市廛胪，陟足泉石怪。仰看山果垂，侧听林禽话。纡行转陂陀，十笏画境界。明明谢公池，源流汇众派。堤柳碧尚鲜，涧荷红未败。依然春草塘，茏葱恍披薤。想其下笔时，同心磁取芥。一蓼忽千秋，诗成喜清快。亭台渺云烟，林峦俨图画。平生仰止心，于兹泯介介。惜哉谢客岩，未展石丈拜。行行语仆夫，明发途当戒。戒途复戒途，阿咸罗酒浆。藉兹情话联，一举累十觞。顺道访岩阿，云气何飞扬。亭深林影密，磴古苔痕苍。一曲复一转，巍峰呈中央。皱瘦罗绵擘，丑怪奇鬼僵。若笏若圭璧，面面环琳琅。如临斤竹涧，疑登西射堂。古碑不可读，字画猜凡将。胜览及仓猝，离情郁肝肠。挥手自兹去，一帆明河梁。
偕彦山从子游卧樟楼观古樟循城闉访春草池次日由谢客岩登舟即以留别·其一
作者：朱葵之
朝代：清

古樟卧城闉，根内枝撑外。有如蟠曲龙，垂首作偃盖。四出纷鳞而，濛濛俯苍霭。一楼介其间，拥之若旌旆。想当城未营，枝叶靡有艾。自从鼛鼓兴，束缚苦无柰。正气养天和，内心轶尘壒。虽呈褦襶形，而鲜斧斤害。亭亭泰岱松，簇簇孔堂桧。彼势何郁葱，尔形鲜聊赖。南瞻海似杯，西望江如带。何当化龙飞，甘霖洒滂沛。
偕彦山从子游卧樟楼观古樟循城闉访春草池次日由谢客岩登舟即以留别·其三
作者：朱葵之
朝代：清

戒途复戒途，阿咸罗酒浆。藉兹情话联，一举累十觞。顺道访岩阿，云气何飞扬。亭深林影密，磴古苔痕苍。一曲复一转，巍峰呈中央。皱瘦罗绵擘，丑怪奇鬼僵。若笏若圭璧，面面环琳琅。如临斤竹涧，疑登西射堂。古碑不可读，字画猜凡将。胜览及仓猝，离情郁肝肠。挥手自兹去，一帆明河梁。
偕彦山从子游卧樟楼观古樟循城闉访春草池次日由谢客岩登舟即以留别·其二
作者：朱葵之
朝代：清

甘霖霁颓阳，屐齿未云惫。雉堞纷四环，瞻瞩随所届。差鳞市廛胪，陟足泉石怪。仰看山果垂，侧听林禽话。纡行转陂陀，十笏画境界。明明谢公池，源流汇众派。堤柳碧尚鲜，涧荷红未败。依然春草塘，茏葱恍披薤。想其下笔时，同心磁取芥。一蓼忽千秋，诗成喜清快。亭台渺云烟，林峦俨图画。平生仰止心，于兹泯介介。惜哉谢客岩，未展石丈拜。行行语仆夫，明发途当戒。
大风次兰阳日渡河
作者：朱葵之
朝代：清

黄沙莽莽吹急雨，霜林败叶迎风舞。旷野阴霾疑有虎，道旁土舍三间宽。鸡栖豚栅兼牛栏，打门乞火停征鞍。枯萁饿啮驴言怒，隐约角声鸣鼓戍。大河前横不能渡，明星堕地天沈沈。寒鸡腷膊飞出林，仆夫整驾驰骎骎。竹箭洪湍盈十丈，一苇迎风时俯仰。马嘶人语河流广，曈昽曙色严关开。车声入市殷如雷，朝餐且覆尘中杯。
寿山石歌
作者：朱葵之
朝代：清

无诸城北山寺幽，蓉峰秀削传炎洲。地脉凑聚山气结，其间产石如产镠。等差估两计以值，籀画斯篆穷雕锼。客游闽峤羁，深岩拟博采。冯公弹铗出无车，冥搜步未探章亥。有客遗我石六方，重之奚啻珠百琲。模山范水镂奇形，龟纽螭文蟠异彩。最上艾叶绿，其次瓜瓤红。蝶粉鹧鸪斑，品第从同同。我闻岳渎有神灵，第一产士扬王庭。宝货亦足裕家国，职方贯利劳丁宁。最下之产乃玩物，坐令地骨遭天刑。南海采珠人，于阗捞玉客，歙龙尾洲端龙岩，砚材追凿人千百。石燕鼎赝辨谁详，市侩居奇争黑白。此山封自南宋朝，谢客作俑重绎骚。至今大洞成空嵌，方十里者地不毛。圣朝木不宝异物，文人何事恣搜淘。不然绿章告苍威，不然骍犊禋地祇。出云降雨神之职，勿生尤物为疮痍。石不能言喻以意，检点归装不忍弃。翻书更绎古人题，朱十有诗卞有记。
建滩
作者：朱葵之
朝代：清

建山如连樯，络绎八百里。一百一十滩，建瓴势南徒。洄洑旋云根，崆㟅漱石髓。一线溪弯环，百折涧逶迤。滚雪跃过颡，殷雷骇盈耳。舟行此溯洄，人力必倍蓰。龙门转龙腰，象腹锯象齿。阿弥佛号虔，黯淡人色死。迄乎渔梁终，溯自水口始。每当一滩来，邪许声四起。密织交笮䊺，纡行效虫豸。发引千钧危，风卷败萚委。出险乃入夷，由尺以及咫。篙一桨必双，晴行雨则止。我来值春三，长波皓瀰瀰。潆洄岸草香，披拂岩花紫。湘帆九面环，巫峡三朝俟。兼旬滞邮签，一叶寄行李。居然卅里程，长年已色喜。翻羡陆舆便，颇讶顺流驶。谅无缩地方，直作登天比。迟速不由人，安危守以理。沽酒酌金罍。烂醉篷窗底。
梦游武夷山歌
作者：朱葵之
朝代：清

入闽有二愿，啖枫亭荔游武夷。宋香陈紫次第已到口，惟有升真洞天未及杖策穷厜㕒。朅来芝城中，快览名山志。雷文瓷甋虹桥板，神仙踪迹传灵异。精神所结梦寐形，恍偕篯铿二子同游戏。拍肩而挹袖，飞登冲祐宫。乾鱼之祀汉腊改，尚有颜行石刻留唐宗。阳开阴合互亏蔽，纷纷涧谷团青红。天柱一峰尤直绝，积秸仙蜕庋置从同同。西壁老鹤谁所绘，霜翎丹顶直欲抟天风。大笑度石梁，玉女忽交臂，镜台冠石俨然存，莫是鱼家双姊妹。云车风马恍愡游，三间精舍幽岩幽。棹歌声中山月落，隐屏我祖曾潜修。招呼王子骞，更觅不死药，黄心木桥路断不可上，一条雪练横空落。我闻武夷君，幔亭曾宴诸乡人。东序紫霞褥，西座红云裀。长琴者谁谢英妃，短鼓者谁高子春。可哀一曲三千载，至今惟见长松吟风，苍苔溜雨，三十六峰交掩映。山鬼独足行逡逡，峰回路转魂魄悸，蒲牢怒吼飞乌踆。大梦陡然觉，披衣行咨嗟。灵景变幻一弹指，奚童却进先春茶。戴我远游冠，著我登山屐。人生白驹过隙耳，富贵功名安足恃，老死牖下非男子。吁嗟乎！老死牖下非男子，五岳之游从此始。
海上望长樯秦驻诸山歌
作者：朱葵之
朝代：清

海上群山如群龙，之而夭矫凌虚空。苍烟沈沈远莫极，欲翻鳌极吞鸿濛。其时秋净霜天高，西风扫叶澄林皋。群山仿佛露真相，上下飘忽随洪涛。或如龙首屼相向，峥嵘双角干云上。或如龙背走蜿蜒，横互地天殊俯仰。其余一鳞或一爪，雾鬣风鬓势尤矫。最后一龙尾忽现，似护神珠疑反掉。澉山迤东乍山西，紫澜渤汨中相维。蓬莱方丈不可到，望洋顿觉开心脾。须臾风怒波亦驶，牙髭暴长飞欲起。恍惚相随群帝骖，扶桑日射天门紫。
春寒曲
作者：朱蔚
朝代：清

莺声流入锁窗里，唤醒香魂慵未起。几度东风作峭寒，梨花如雪春如水。屏山曲曲昼愔愔，冷淡韶光转不禁。杨柳万条披弱絮，海棠一树罥轻阴。炉烟袅字垂珠箔，美人旧住三层阁。晓妆试罢著春衫，犹怯银泥裁太薄。经年远别隔天涯，离愁如影常相随。不堪榾柮煨残夜，浅梦重帘织雨丝。
送王仲山副使重往秦中
作者：朱蔚
朝代：清

匣中宝剑夜有声，萧萧班马门前鸣。天明未明出门去，春风吹度平凉城。平凉城北将军树，旧是使君停骑处。十年摧抑今复来，岁月苍茫感行路。丈夫志愿乐长征，入海真能掣大鲸。自怜苦被儒冠误，不得从君万里行。
桐城访张相国故第
作者：朱衍绪
朝代：清

棨戟销沈石兽蹲，颓墙凉雨蚀苔痕。诸郎官亦登清省，过客今犹识相门。乱后沙堤残劫尽，生前华屋几人存。莱公自有非常业，不筑楼台庇子孙。
迟暮
作者：朱衍绪
朝代：清

炳烛流光倏已徂，暗将迟暮切忧虞。未能入世驯龙性，只合论交到狗屠。崖树多阴滋雨露，盆鱼呴沫自江湖。园林岁晚留生计，会放山中养橘奴。
挽曾纪泽联
作者：朱衣客
朝代：清
体裁：联

东道最多情，于今三年，漳水忝夸贻哲嗣；西归胡太速，又弱一个，楚材继起问何人？
挽张百熙联
作者：朱襄虞
朝代：清
体裁：联

二十年广被春风，方期桃李门墙，栽培后进；五千里传来噩耗，何日湖湘烟水，凭吊先生。
丙申除夕冠石怀彭躬庵在岘
作者：朱议雱
朝代：清

古有难衣食，于今复见君。稚圭无不可，原宪自多贫。岁晏寒能雨，山孤石更云。相思频徙倚，凄绝此东屯。稼圃予何力，偕藏赖好朋。出门俱秉耒，入夜始横经。怀古观兴废，随人较雨晴。愧君犹泛梗，危坐古金精。
丙申除夕冠石怀彭躬庵在岘·其一
作者：朱议雱
朝代：清

古有难衣食，于今复见君。稚圭无不可，原宪自多贫。岁晏寒能雨，山孤石更云。相思频徙倚，凄绝此东屯。
丙申除夕冠石怀彭躬庵在岘·其二
作者：朱议雱
朝代：清

稼圃予何力，偕藏赖好朋。出门俱秉耒，入夜始横经。怀古观兴废，随人较雨晴。愧君犹泛梗，危坐古金精。
南丰别曾止山
作者：朱议雱
朝代：清

每当风月夕，念子一何深。四野存吾辈，千秋感素心。客涂还有别，钟漏莫须沉。饮罢重携手，朝来霜满林。
寿昌寺观其天和尚送别曾于密
作者：朱议雱
朝代：清

长溪久雨没高枝，六月山楼尚布衣。贫士漫同元亮咏，王孙谁赋少陵诗。旧云《仪礼》全于是，近识《忠经》亦在斯。纸伞芒鞋何处路，还看执手问前期。
春日山中怀周伯恒宪使
作者：朱议雱
朝代：清

平林春鸠鸣，茶人闻曙戒。植杖循青畦，霄晴涤余蔼。俯仰极天泉，所思竟谁在。感公推至心，生平无殊快。旁语及家事，久隐苦穷隘。古有苏云卿，食圃于不贷。更语及神仙，低徊若深慨。古有许旌阳，忠孝垂当代。仲君抱奇质，叶药起沉瘥。浩然鸾鹤情，遂欲游方外。吁嗟世风下，黄虞邈难逮。谡谡松崖吹，仿佛留清籁。
舟过旧京至维扬访陈伯玑程士哲出耦耕图见示
作者：朱议雱
朝代：清

长买江南千里船，钟山荻渚尚依然。自知带砺于当代，何事流离值暮年。往路正逢秋水泣，食贫敢使故人怜。别来我亦无长策，家傍金精学种田。
逢僧云邱知竹意主人结茅白鹿洞侧因寄讯
作者：朱议雱
朝代：清

结庐中洲久，天地一日还。寄书来别我，中有反本言。两度过汝水，芳洲空云烟。孤云随去住，游子念盘餐。近予结耦耕，梅花川上田。相逢匡山僧，得知公寒暄。画兰已无地，题诗独纪年。先贤宿所归，会当至公前。
黄雀行
作者：朱谌
朝代：清
体裁：古风

江皋多平林，黄雀丛深枝。飞鸣愿已足，何用知天涯。鸿鹄岂不佳，念子常仳离。横绝四海内，形影谁当追。矫然六翮在，辛苦固其宜。援琴为君弹，黄雀其可为。
登吴山
作者：朱贻泰
朝代：清

簇簇芙蓉雨后青，峰危嶂叠斗珑玲。人来绝顶消尘梦，晴送虚岚作画屏。雪浪万层摇石壁，琳宫千佛镇山灵。振衣直欲凌云去，野鹤盘空健拂翎。
赠毛心斋
作者：朱轼
朝代：清

峨峨鹿洞讲堂开，万古精灵发越来。圣主崇儒垂切问，熙朝选牧必良才。光风霁月君新领，古桧苍松地旧栽。从此洪钟时一叩，不教庭庑翳莓苔。
冬日次韵寄宋牧仲观察
作者：朱载震
朝代：清
体裁：七言律诗

故人羁栖在辇下，杜门委巷嗟霜风。曰归正须赋缓缓，小饮且为呼虫虫。书来大雪岁聿暮，剑舞永夜愁难空。他年烧笋竹垞去，饱餐那羡吴江菘。
北兰僧房半閒宋牧仲题诗处也仿曹峨眉司成为王阮亭司马题渔洋诗屋例署为绵津诗屋系以断句
作者：朱载震
朝代：清
体裁：七言绝句

茶垆笔格日横陈，一榻萧然对绿筠。风味渔洋真可比，此中也合署绵津。
同石城公牛潜子秋日汉上
作者：朱载震
朝代：清

澄陂秋柳带明霞，茅屋参差野老家。江转危矶奔骇浪，村邻小市缀疏花。河鱼入馔偏堪饱，浊酒能酣不用赊。赢得山公清兴在，停骖闲数后栖鸦。
和前韵兼怀阮亭黄湄两先生
作者：朱载震
朝代：清
体裁：七言律诗

早梅香发入筵清，风送街头腊鼓声。盘点熊肪和酿滑，炉燔松火觉寒轻。关心别岁听宵漏，极目朝正问晓晴。最忆海南奇胜地，二王名纪往来程。
和前韵寄家竹垞先生
作者：朱载震
朝代：清
体裁：七言律诗

潮河京东四十里，往来策蹇冲寒风。置身颇惭类刻鹄，过日讶许甘彫虫。千觞落手兴不浅，数帙满案囊宁空。春盘待我走相聚，黄芽脆并江南菘。
和宋牧仲《斋中三咏》韵 其一 松雪斋集
作者：朱载震
朝代：清
体裁：七言绝句

卷帙寻常厌鲁鱼，一编精绝挍雠初。吴兴文字花溪刻，堪作淮南枕内书。
和宋牧仲《斋中三咏》韵 其三 万道人草书
作者：朱载震
朝代：清
体裁：七言绝句

健笔苍藤挂断厓，昔年价重洛阳街。即今落落无多字，道是斯人便已佳。
和宋牧仲《斋中三咏》韵 其二 西园公子琴
作者：朱载震
朝代：清
体裁：七言绝句

敖嘈谁复解遗音，彭叟风流尚可寻。怪底漫堂偏爱惜，摩挲常到夕阳沈。
和杨侍御筠湄秋怀
作者：朱载震
朝代：清

薄醉江楼怀暂开，家园迢递首重回。淡香红叶霜前径，细蕊黄花雨后苔。汉祖频年思猛士，燕昭何日筑金台。不才自合烟霞老，未许天边鸥鹭猜。
夏过北兰寺
作者：朱载震
朝代：清

寺通野阜转清幽，压户藤梢带叶抽。最好江洲浮远绿，孤悬塔影漾中流。短栅逶迤曳履行，晚飔摇飏葛衣轻。老僧送客烟江外，一鸟啼残落照明。
夏过北兰寺·其一
作者：朱载震
朝代：清
体裁：七言绝句

堂通野阜转清幽，压户藤梢带叶抽。最好江洲浮远绿，孤悬塔影漾中流。
夏过北兰寺·其一
作者：朱载震
朝代：清

寺通野阜转清幽，压户藤梢带叶抽。最好江洲浮远绿，孤悬塔影漾中流。
夏过北兰寺·其三
作者：朱载震
朝代：清
体裁：七言绝句

历落村坳碧几团，隔江遥睇动深寒。云岚横侧纷成态，载酒频来不厌看。
夏过北兰寺·其二
作者：朱载震
朝代：清

短栅逶迤曳履行，晚飔摇飏葛衣轻。老僧送客烟江外，一鸟啼残落照明。
夏过北兰寺·其二
作者：朱载震
朝代：清
体裁：七言绝句

领取空庭五月凉，烟生粉壁画高张。何来万个青鸾尾，翠滴层栏欲染裳。
夏过北兰寺·其五
作者：朱载震
朝代：清
体裁：七言绝句

短栅逶蛇曳履行，晚飔摇飏葛衣轻。老僧送客烟江外，一鸟啼残落照明。
夏过北兰寺·其四
作者：朱载震
朝代：清
体裁：七言绝句

晴檐对景閒披卷，松雪翁书文沈图。不是漫堂雅好事，阿谁举似到王苏。
奉和宋牧仲《人日出郭从响水闸过南溪寺观先文康诗版晚至观音禅院流连竟夕东郊之游萧然物外不必深林峻岭也同悔人作》韵
作者：朱载震
朝代：清
体裁：古风

野性从来爱纵骋，闻说出游不待请。过岁三日天气和，并辔东郊隃沙岭。草场之西闸流飞，惊飙振林恣怒猛。伫立俯瞰逝如斯，苍茫身世等萍梗。盘涡不减玉渊潭，泐�恍陟黄岩顶。长河弥望冻不开，日眩冰棱光千顷。嚣氛扑面苦趢趗，幽意忽接心已领。此间胜赏人不识，徒嗤跰�窥深井。坡陀小径废寺通，荒台独树驻灵景。岿然有版尘中悬，诗律清严字斜整。相国风流宛在目，年华逼人发内省。倚檐顾瞻原上村，指数开田时望杏。万户儿童走踆踆，拍手招呼啖煎饼。僧贫竟尔学入俗，延宾升堂陈果茗。导我郭南二里馀，禅室初辟地颇静。徐步往从类引针，好景待搜似凿矿。登阁喜甚无纤翳，残照澹敛遥峰影。欲向老宿问无生，怊怅临渊但视绠。晚归揽扼兴不孤，华轩张灯迟漏永。回首訇砰早雷奔，还忆螺黛晚妆靓。乐哉此游殊堪纪，点笔操纸异虑屏。公倡我和浑忘疲，起视窗外星炯炯。衔杯一读一击节，且凭藤轮敲柳瘿。
奉和宋牧仲《漫堂与朱悔人夜坐出示曾青藜周青士诗笺即用青士铁舟宴集韵》
作者：朱载震
朝代：清
体裁：古风

迭竭观四运，久旅忘寒燠。揽衣向空阶，雪光摇落木。短檠几阁荧，晚雾层檐宿。有怀岁将晏，沈吟同所欲。图史恣幽探，灿然豁心目。时复忆贫交，咨访到岩谷。梅里与易堂，处士名不辱。爱才有如公，广大同岳渎。翻念经年别，时序何太速。迢遥东南望，高会几时续。大雅今未坠，举杯为公属。裁诗寄二子，令德永相勖。
建兰
作者：朱载震
朝代：清

丛兰生幽谷，莓莓遍林薄。不纫亦何伤，已胜当门托。辇至逾关山，滋培珍几阁。掉头忘闽海，倾心向京洛。轻飔昼回芳，清泉晚宜瀹。玉轸一再弹，天际如可作。
春日过水月庵同宋牧仲用阮亭少詹壁间韵
作者：朱载震
朝代：清
体裁：古风

我今尺蠖蟠泥沙，销磨岁月空衙衙。公是老梅凌霜雪，春风一拂开繁花。昼閒兴发何所适，携我步屧来僧家。祇林径僻人迹扫，窥檐时见翻慈鸦。剪綵作供盈百卉，灿若陀罗飘天葩。壁间新城盘硬句，味并橄榄蒙顶茶。清言高咏日卓午，远闻街鼓纷掺挝。乡思忽动不可极，缠身坎壈烦搔爬。朅来霅溪写生笔，展对快意相称嗟。云胡不归故园里，饱看鹿韭烝红霞。
次西苑唱和韵寄西陂先生
作者：朱载震
朝代：清
体裁：七言律诗

经国勋庸雅颂诗，公才公望圣人知。两江持节恩原渥，一德交孚遇岂迟。绳武衮衣过里日，同朝启事戴星时。遥从天末瞻台斗，为写蛮笺系远思。
次韵奉和宋牧仲《题李营邱古柏图邀悔人山公同赋》
作者：朱载震
朝代：清
体裁：古风

清昼柏影回长风，郁苍挺立生绡中。根缠礧砢枝屯雾，惊怪远势摩层空。水墨通神真奇绝，叶柯交错宁嫌重。昔闻画师非俗士，兴与理会象外融。肪含芝术陨丛草，容历冰雪抗五松。屈铁皮纽青苔古，黑阴垂荫大壑淙。信非营邱无此手，咨嗟满座心赏同。疑是当年植新甫，龙姿鹤骨烟霞封。不尔曲筋络榛蔓，野烧难免来樵童。材大身全亦可贵，何必定入明光宫。青牛化去将焉往，且饱雨露临嵱嵷。樽开华屋一相对，宛陟崇冈扶孤筇。李图宋咏斡元化，更谁劘垒能铦锋。
次韵奉酬宋牧仲《吟窝小集赋赠悔人用杨铁崖在彝斋试新制铁颍韵》
作者：朱载震
朝代：清
体裁：七言律诗

霜月窥檐铃阁静，花前展席列群贤。何期深坐当今夕，不减豪吟忆往年。籓触羝羊空有角，字餐脉望未能仙。感公惆怅分携意，缓刺归途入峡船。
次韵宋牧仲《朱悔人雨中见过留饮衙斋同吴志上儿至分赋用汤西崖简张弘蘧韵》
作者：朱载震
朝代：清
体裁：七言律诗

风流不减昔年强，五载相思月照梁。久许心香师宋艳，谁摇健笔短曹墙。操卮忆往东西路，跋烛论文上下床。最是戟门清似水，幽花满院雨苍凉。
步韵和宋牧仲《盘山拙庵道人书来有黄叶飘空白云满地语赋此答之》
作者：朱载震
朝代：清
体裁：五言律诗

闻说盘山里，春风杏乱飘。会须匹马去，不待老僧招。明月红龙沼，青松白板桥。蓟门连潞水，东望未曾遥。
牧仲见贻方竹杖赋谢
作者：朱载震
朝代：清
体裁：古风

明日别公庐山去，赠我竹杖随行縢。体方节坚色滑净，一条碧玉丰棱棱。侧闻分宁邃岩谷，狼虎部曲蒙茸藤。截致颇难形甚古，大朴不雕囊以缯。世閒圆柔易为好，直方谁解堪依凭。我老懒拙无一可，舍藏信宜行未能。大布一领书一簏，漫游得此真良朋。匡君旧识不我弃，招手高峰穿崚嶒。扶携万仞观天地，大笑齐物无鲲鹏。拜公嘉锡感公意，知己名言永服膺。何当杖头书岁月，幽寻衡岱嵩华恒。
牧仲见贻方竹杖赋谢
作者：朱载震
朝代：清

明日别公庐山去，赠我竹杖随行縢。体方节坚色滑净，一条碧玉锋棱棱。侧闻分宁邃岩谷，狼虎部曲蒙茸藤。截致颇难形甚古，大朴不雕囊以缯。世闻圆柔易为好，直方谁解堪依凭。我老懒拙无一可，舍藏信宜行未能。大布一领书一簏，漫游得此真良朋。匡君旧识不我弃，招手高峰穿崚嶒。扶携万仞观天地，大笑齐物无鹍鹏。拜公嘉锡感公意，知己名言永服膺。何当杖头书岁月，幽寻衡岱嵩华恒。
甲子除夕同宋牧仲赋用曹升六舍人赠宋基韵
作者：朱载震
朝代：清
体裁：古风

雪消河柳摇春姿，千门馈岁纷熙熙。溲勃俱收走牧竖，谁辨赤箭同青芝。凡鱼作伴蛰污渎，激流安得逢川师。漫堂先生雅好士，旁搜汎爱无遐遗。往共论文金台侧，招携复向潞水湄。孔李通门交最笃，更得小宋相肩随。守岁萧斋竟何事，爇香酹酒一祭诗。为政风流迥不易，才名节操将兼之。如余樗散成弃物，雕镌宁意颂工倕。刻烛连吟斗健捷，宛拂太阿骖纤离。君家三世秉旄钺，东郊旧德传保釐。焱民淳风今再睹，涂谣式听据槁枝。丈夫致身期不朽，直道在人凭褒讥。天逵荡荡修且广，翱翔驰骤任尔为。歌罢铜龙欲报曙，栖乌炬散飞差池。
豫章行
作者：朱载震
朝代：清
体裁：古风

江夏城中夜鸣炮，哗卒倡乱横戈矛。纪年戊辰月夏六，黑云森惨烈日收。抚军自裁参政死，震惊汉南延东陬。浃旬妖氛遍三郡，机宜一失夫何尤。时维宜君镇�口，典兵拥节领上游。豫章地势接吴会，交南百粤闽咽喉。繄谁受命抚兹土，用汝方伯臣商丘。牵船行不五百里，烽堠羽檄纷江州。天门山下风浩浩，尽日不见来往舟。摐金打鼓祭风伯，乞助一帆无停留。大孤彭郎瞬息过，兼程单舸来洪州。推诚布德戎行饬，激忠贾勇废坠修。蠢尔袁李连夏逆，忽忽乃敢恣异谋。裂纸三千书酉字，要结游惰开衅雠。闻者男女竞奔窜，驭唯以静抒良筹。曰予禦侮永吉往，爰授秘略缚两囚。诘旦曳斩军麾左，手提模糊血髑髅。馀悉纵遣云鸟散，幸不蒙赏同焦头。楚贼援绝禽易耳，飞章上缓天子忧。赦臣专杀鉴臣苦，诚恐寡断贻儒羞。乃知诗人其馀事，扶颠大业管乐俦。具书所见示来者，传信庶无烦徵求。
雪中呈黄湄先生
作者：朱载震
朝代：清

钟动明光接曙晖，雪花片片点朝衣。玉珂积素趋仙杖，金勒凝寒出琐闱。北极楼台天上迥，西山云树望中微。闭门有客还僵卧，岁暮羁愁未得归。
暨阳访翁斋堂不值
作者：朱辂
朝代：清
体裁：五言律诗

十年离别后，顾影渐羸孱。今过伊人宅，春深草色斑。天涯同涕泪，旅梦各江关。猿鹤知啼怨，移文未可删。
渡汨罗江
作者：朱逌然
朝代：清

行尽沅湘路，征骖又汨罗。浅沙犹拥渡，流水自生波。古戍明枫橘，余香歇芰荷。中流渔父过，不敢扣舷歌。
久雨喜晴
作者：朱逢泰
朝代：清

梅雨初晴早夏凉，湿云吹散漏微阳。蛛穿檐角低悬网，鸟语林间巧弄簧。溪岸纡回新涨水，野田葱郁乍分秧。晓除阶草陈棋局，傥有闲人过竹堂。
晓泛太湖望洞庭两山
作者：朱逢泰
朝代：清

山水吾夙契，况当春晓时。帆移万顷中，放浪吟新诗。一钩残月堕，天半凉风吹。渺渺渔歌起，隐隐沙鸥飞。参差两洞庭，云水相依微。遥看岚岫淡，一抹如修眉。欲登意未遂，拄笏成遐思。俄焉山色朗，晴霞开朝晖。鸡声闻远浦，扣舷任所之。
游孙山观祭李介节先生祠和纪半樵韵
作者：朱逵吉
朝代：清

出北探薇径，墙东避世天。龙腥流笕细，蟹眼沸垆圆。尚挟云胥恨，真同徐市仙。梅花黄叶里，村酒酹年年。
自德州至景州以河决庐舍淹没农事未兴
作者：朱逵吉
朝代：清
体裁：七言律诗

浪齧城根睥睨斜，洼隆强半浸泥沙。忍饥且逐鱼虾利，望稔难凭荠麦花。流水空村时吠蛤，斜阳新冢乱鸣鸦。升平偶此偏灾值，已觉哀鸿满目赊。
自德州至景州以河决庐舍淹没农事未兴
作者：朱逵吉
朝代：清

浪齧城根睥睨斜，洼隆强半浸泥沙。忍饥且逐鱼虾利，望稔难凭荠麦花。流水空村时吠蛤，斜阳新家乱鸣鸦。升平偶此偏灾值，已觉哀鸿满目赊。
许家港夜泊
作者：朱逵吉
朝代：清

模糊夜色辨柴关，泷急崎平又几湾。击鼓遥知村赛社，打钟近识寺藏山。惊飞宿鸟渔镫里，絮语寒蛩草露间。指点荒芦残月上，弋阳塔影见孱颜。
怀华山
作者：朱遹成
朝代：清
体裁：七言律诗

太华真形在眼中，烟云回合杳无穷。扪萝毛女三峰迥，携屐幽人一径通。绝壁自浮仙掌露，层峦不断石莲风。遥看万仞芙蓉色，千载应知造化功。
怀天台
作者：朱遹成
朝代：清
体裁：七言律诗

会稽南去是台州，缥缈群山洞壑幽。瀑布情翻天姥雨，霞标晓映赤城秋。漫同太白寻仙隐，且学兴公赋胜游。瑶草琪花如可问，石梁咫只接重楼。